ΟΔΗΓΙΑ 98/12/ΕΚ ΤΗΣ ΕΠΙΤΡΟΠΗΣ της 27ης Ιανουαρίου 1998 για την προσαρμογή στην τεχνική πρόοδο της οδηγίας 71/320/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν την πέδηση ορισμένων κατηγοριών μηχανοκίνητων οχημάτων και των ρυμουλκουμένων τους (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 97/27/ΕΚ (2), και ιδίως το άρθρο 13 παράγραφος 2,

την οδηγία 71/320/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν τις διατάξεις πέδησης ορισμένων κατηγοριών μηχανοκίνητων οχημάτων και των ρυμουλκουμένων τους (3), όπως τροποποιήθηκε τελευταία από την οδηγία 91/422/ΕΟΚ (4) της Επιτροπής, και ιδίως το άρθρο 5,

Εκτιμώντας:

ότι η οδηγία 71/320/ΕΟΚ είναι μια από τις επιμέρους οδηγίες για τη διαδικασία έγκρισης ΕΚ τύπου που θεσπίστηκε με την οδηγία 70/156/ΕΟΚ 7 ότι, κατά συνέπεια, οι διατάξεις που ορίζονται στην οδηγία 70/156/ΕΟΚ σχετικά με τα συστήματα, κατασκευαστικά στοιχεία και ιδιαίτερες τεχνικές ενότητες ισχύουν για την παρούσα οδηγία 7

ότι, συγκεκριμένα, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ απαιτείται σε κάθε επιμέρους οδηγία να επισυνάπτεται έγγραφο πληροφοριών όπου να περιλαμβάνονται τα σχετικά στοιχεία από το παράρτημα I της οδηγίας αυτής, καθώς και πιστοποιητικό έγκρισης τύπου με βάση το παράρτημα VI της οδηγίας αυτής ώστε να καθίσταται δυνατή η μηχανογράφηση της έγκρισης τύπου 7

ότι το μέγεθος των εκτός δικτύου επισήμων αντιπροσώπων πωλήσεων των ανταλλακτικών επενδύσεων πεδών είναι τόσο σημαντικό ώστε για να διασφαλιστούν τα πρότυπα ασφάλειας και αξιοπιστίας, στην παρούσα οδηγία προβλέπεται απαίτηση με την οποία ρυθμίζεται η ποιότητα και οι επιδόσεις για τις επενδύσεις πεδών που διατίθενται ως ανταλλακτικά στην αγορά 7

ότι είναι επιθυμητή η αναγνώριση της ισοδυναμίας μεταξύ διεθνών κανονιστικών ρυθμίσεων, ιδίως των κανονιστικών ρυθμίσεων της οικονομικής επιτροπής για την Ευρώπη των Ηνωμένων Εθνών και επιμέρους οδηγιών 7 ότι, κατά συνέπεια, κρίθηκε αναγκαίο να προσαρμοστούν οι διατάξεις της οδηγίας 71/320/ΕΟΚ προς εκείνες του κανονισμού 13 ΟΕΕ/ΗΕ σχετικά με την πέδηση και τον κανονισμό αριθ. 90 σχετικά με τα ανταλλακτικά συγκροτήματα επένδυσης πεδών 7

ότι λόγω της πληθώρας αλλεπάλληλων αναθεωρήσεων της αρχικής οδηγίας 71/320/ΕΟΚ κρίθηκε πλέον αναγκαίο να κωδικοποιηθούν όλες αυτές οι αναθεωρήσεις σε ενιαία οδηγία 7

ότι η επιτροπή για την προσαρμογή στην τεχνική πρόοδο που ιδρύθηκε σύμφωνα με την οδηγία 70/156/ΕΟΚ συμφωνεί με τις διατάξεις της παρούσας οδηγίας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Τα άρθρα της οδηγίας 71/320/ΕΟΚ τροποποιούνται ως εξής:

- Το άρθρο 1, παράγραφος 1 διατυπώνεται ως εξής:

«1. Για τους σκοπούς της παρούσας οδηγίας ως όχημα νοείται κάθε όχημα που πληρεί τον ορισμό του άρθρου 2 της οδηγίας 70/156/ΕΟΚ.

Οι κατηγορίες οχημάτων ορίζονται στο παράρτημα IIA της οδηγίας 70/156/ΕΟΚ.»

Διαγράφονται τα σημεία α, β και γ.

- Διαγράφονται οι παράγραφοι 3 και 5 και η παράγραφος 4 λαμβάνει τη νέα αρίθμηση 3.

- Στο άρθρο 2 οι λέξεις «παραρτήματα I έως VII και X έως XII» αντικαθίστανται από τις λέξεις «στα σχετικά παραρτήματα».

- Στο άρθρο 2α οι λέξεις «παραρτήματα I έως VIII» αντικαθίστανται από τις λέξεις «σχετικά παραρτήματα».

- Στο άρθρο 5 οι λέξεις «η οδηγία του Συμβουλίου της 6ης Φεβρουαρίου 1970» αντικαθίστανται από τις λέξεις «οδηγία 70/156/ΕΟΚ του Συμβουλίου».

2. Τα παραρτήματα της οδηγίας 71/320/ΕΟΚ αντικαθίστανται από τον κατάλογο παραρτημάτων και τα παραρτήματα της παρούσας οδηγίας.

Άρθρο 2

1. Από την 1η Ιανουαρίου 1999 τα κράτη μέλη δεν επιτρέπεται, για λόγους που αφορούν τα συστήματα πέδησης οχημάτων:

- να αρνούνται όσον αφορά τον τύπο του οχήματος τη χορήγηση έγκρισης ΕΚ τύπου ή εθνικής έγκρισης τύπου,

- να απαγορεύουν την ταξινόμηση, την πώληση ή τη θέση σε κυκλοφορία των οχημάτων,

- να απαγορεύουν την πώληση ή τη θέση σε λειτουργία ανταλλακτικών επενδύσεων πέδησης

εάν τα οχήματα ή οι ανταλλακτικές επενδύσεις πεδών πληρούν τις απαιτήσεις της οδηγίας 71/320/ΕΟΚ όπως τροποποιείται από την παρούσα οδηγία.

2. Από την 1η Οκτωβρίου 1999 τα κράτη μέλη:

- δεν χορηγούν πλέον έγκριση ΕΚ τύπου και

- δύνανται να αρνούνται τη χορήγηση εθνικής έγκρισης

για νέο τύπο οχήματος προβάλλοντας λόγους σχετικούς με το σύστημα πέδησης του οχήματος και για νέο τύπο επένδυσης πεδών εάν δεν πληρούνται οι απαιτήσεις της οδηγίας 71/320/ΕΟΚ, όπως τροποποιείται από την παρούσα οδηγία.

3. Από την 31η Μαρτίου 2001 τα κράτη μέλη:

- θεωρούν ότι τα πιστοποιητικά συμμόρφωσης τα οποία συνοδεύουν νέα οχήματα σύμφωνα με τις διατάξεις της οδηγίας 70/156/ΕΟΚ δεν ισχύουν πλέον για τους σκοπούς του άρθρου 7 παράγραφος 1 της οδηγίας αυτής, και

- δύνανται να αρνούνται την ταξινόμηση, πώληση και θέση σε κυκλοφορία νέων οχημάτων

για λόγους που αφορούν τα συστήματα πέδησης εάν δεν πληρούνται οι απαιτήσεις της οδηγίας 71/320/ΕΟΚ, όπως τροποποιείται από την παρούσα οδηγία.

4. Από την 31η Μαρτίου 2001 για τους σκοπούς του άρθρου 7 παράγραφος 2 της οδηγίας 70/156/ΕΟΚ, όσον αφορά τις ανταλλακτικές επενδύσεις πεδών ως ιδιαίτερες τεχνικές ενότητες εφαρμόζονται οι απαιτήσεις της οδηγίας 71/320/ΕΟΚ όπως τροποποιείται από την παρούσα οδηγία.

5. Με την επιφύλαξη των ανωτέρω παραγράφων 2 και 4, όσον αφορά τα ανταλλακτικά τα κράτη μέλη επιτρέπουν την πώληση και θέση σε λειτουργία ανταλλακτικών επενδύσεων πεδών που προορίζονται να τοποθετηθούν σε τύπους οχημάτων για τους οποίους είχε χορηγηθεί έγκριση τύπου προτού τεθεί σε ισχύ η παρούσα οδηγία και υπό την προϋπόθεση ότι αυτές οι ανταλλακτικές επενδύσεις πεδών δεν παραβαίνουν τις διατάξεις προγενέστερης έκδοσης της οδηγίας 71/320/ΕΟΚ η οποία ίσχυε όταν τέθηκαν σε κυκλοφορία τα εν λόγω οχήματα.

Εν πάση περιπτώσει οι εν λόγω ανταλλακτικές επενδύσεις πεδών δεν επιτρέπεται να περιέχουν αμίαντο.

6. Από την 1η Ιανουαρίου 1999 τα κράτη μέλη απαγορεύουν τη θέση σε κυκλοφορία οχημάτων εφοδιασμένων με επενδύσεις πεδών που περιέχουν αμίαντο. Εντούτοις, εγκρίσεις που έχουν εκδοθεί σύμφωνα με την οδηγία 91/422/ΕΟΚ για οχήματα εφοδιασμένα με επενδύσεις πεδών χωρίς αμίαντο εξακολουθούν να ισχύουν μέχρι την 31η Μαρτίου 2001.

Άρθρο 3

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από την 1η Ιανουαρίου 1999 και ενημερώνουν αμέσως σχετικά την Επιτροπή.

2. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

3. Τα κράτη μέλη κοινοποιούν στην Επιτροπή τις κύριες διατάξεις της εθνικής νομοθεσίας που θεσπίζουν στο πεδίο που καλύπτεται από την παρούσα οδηγία.

Άρθρο 4

Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες, 27 Ιανουαρίου 1998.

Για την Επιτροπή

Martin BANGEMANN

Μέλος της Επιτροπής

>ΘΕΣΗ ΠΗΝΑΚΑ>

(1) ΕΕ 42 της 23.2.1970, σ. 1.

(2) ΕΕ L 233 της 25.8.1997, σ. 1.

(3) ΕΕ L 202 της 6.9.1971, σ. 37.

(4) ΕΕ L 233 της 22.8.1991, σ. 21.

ΠΑΡΑΡΤΗΜΑ I

Ορισμοί, απαιτήσεις για την κατασκευή και την τοποθέτηση, αίτηση για έγκριση ΕΚ τύπου, χορήγηση έγκρισης ΕΚ τύπου, και τροποποιήσεις τύπου και εγκρίσεων, συμμόρφωση της παραγωγής

1. ΟΡΙΣΜΟΙ

Για τους σκοπούς της παρούσας οδηγίας:

1.1. Τύπος οχήματος όσον αφορά το σύστημα πέδησης

Ως τύπος οχήματος όσον αφορά το σύστημα πέδησης νοούνται οχήματα που δεν παρουσιάζουν μεταξύ τους ουσιώδεις διαφορές:

1.1.1. όταν πρόκειται για μηχανοκίνητα οχήματα, όσον αφορά:

1.1.1.1. την κατηγορία του οχήματος, όπως ορίζεται στο άρθρο 1 της παρούσας οδηγίας 7

1.1.1.2. τη μέγιστη μάζα όπως ορίζεται στο σημείο 1.14 7

1.1.1.3. την κατανομή της μάζας μεταξύ των αξόνων 7

1.1.1.4. τη μέγιστη ταχύτητα σχεδιασμού του οχήματος 7

1.1.1.5. σύστημα πέδησης διαφορετικού τύπου, ιδίως με ή χωρίς σύστημα για την πέδηση ρυμουλκουμένου 7

1.1.1.6. τον αριθμό και τη διάταξη των αξόνων 7

1.1.1.7. τον τύπο κινητήρα 7

1.1.1.8. τον αριθμό και τις σχέσεις μετάδοσης της κίνησης 7

1.1.1.9. τη (τις) σχέση(-εις) διαφορικού του (των) οπίσθιου(-ων) κινητηρίου(-ων) άξονα (αξόνων) 7

1.1.1.10. τις διαστάσεις των ελαστικών επισώτρων 7

1.1.2. όταν πρόκειται για ρυμουλκούμενα, όσον αφορά:

1.1.2.1. την κατηγορία οχήματος, όπως ορίζεται στο άρθρο 1 της παρούσας οδηγίας 7

1.1.2.2. τη μέγιστη μάζα, όπως ορίζεται στο σημείο 1.14 7

1.1.2.3. την κατανομή της μάζας μεταξύ των αξόνων 7

1.1.2.4. σύστημα πέδησης διαφορετικού τύπου 7

1.1.2.5. τον αριθμό και τη διάταξη των αξόνων 7

1.1.2.6. τις διαστάσεις των ελαστικών επισώτρων.

1.2. Σύστημα πέδησης

Ως σύστημα πέδησης νοείται ο συνδυασμός τμημάτων του οποίου η λειτουργία είναι να μειώνει προοδευτικά την ταχύτητα κινούμενου οχήματος ή να το ακινητοποιεί ή να το συγκρατεί ακίνητο αν ευρίσκεται ήδη σε στάση. Οι λειτουργίες αυτές προσδιορίζονται ειδικά στο σημείο 2.1.2. Το σύστημα αποτελείται από το όργανο χειρισμού, τη μετάδοση και τη καθεαυτή πέδη.

1.3. Βαθμιαία πέδηση

Ως βαθμιαία πέδηση νοείται η πέδηση κατά τη διάρκεια της οποίας, ενόσω το σύστημα λειτουργεί κανονικά, με την σύσφιξη ή την αποσύσφιξη των πεδών:

- ο οδηγός δύναται, ανά πάσα στιγμή, να αυξήση ή να μειώσει τη δύναμη πέδησης επενεργώντας επί του οργάνου χειρισμού,

- η δύναμη πέδησης δρα κατά την ίδια φορά όπως η δράση επί του οργάνου χειρισμού (μονότονη συνάρτηση),

- είναι δυνατόν να διενεργηθεί εύκολα επαρκώς λεπτή ρύθμιση της δύναμης πέδησης.

1.4. Όργανο χειρισμού

Ως όργανο χειρισμού νοείται το τμήμα που ενεργοποιεί απευθείας ο οδηγός (ή, κατά περίπτωση, ο συνοδηγός σε ορισμένα ρυμουλκούμενα) προκειμένου να τροφοδοτήσει τη μετάδοση με την ενέργεια που απαιτείται για την πέδηση ή τον χειρισμό της. Η ενέργεια αυτή δύναται να είναι είτε η μυϊκή ενέργεια του οδηγού, είτε άλλη πηγή ενεργείας ελεγχομένη από τον οδηγό, είτε, κατά περίπτωση, η κινητική ενέργεια του ρυμουλκουμένου, είτε συνδυασμός των διαφόρων αυτών ειδών ενέργειας.

1.5. Μετάδοση

Ως μετάδοση νοείται το σύνολο των κατασκευαστικών στοιχείων που περιλαμβάνονται μεταξύ του οργάνου χειρισμού και της πέδης και τα συνδέουν λειτουργικώς. Η μετάδοση δύναται να είναι μηχανική, υδραυλική, πνευματική, ηλεκτρική ή μικτή. Εφόσον, η πέδηση προέρχεται ή υποβοηθείται από πηγή ενέργειας ανεξάρτητη από τον οδηγό αλλά ελεγχόμενη από αυτόν, το απόθεμα ενεργείας που διαθέτει η διάταξη θεωρείται επίσης τμήμα της μετάδοσης.

1.6. Πέδη

Ως πέδη νοείται το τμήμα στο οποίο αναπτύσσονται δυνάμεις αντιθέμενες στην κίνηση του οχήματος. Ενδέχεται να είναι: πέδη τριβής (όταν οι δυνάμεις προέρχονται από την τριβή δύο τμημάτων του οχήματος που το καθένα κινείται ως προς το άλλο), ηλεκτρική πέδη (όταν οι δυνάμεις προέρχονται από την ηλεκτρομαγνητική δράση μεταξύ δύο τμημάτων του οχήματος που καθένα κινείται ως προς το άλλο χωρίς όμως επαφή μεταξύ τους), πέδη με ρευστό (όταν οι δυνάμεις προέρχονται από ένα ρευστό το οποίο παρεμβάλλεται μεταξύ δύο τμημάτων του οχήματος που καθένα κινείται ως προς το άλλο), μηχανόφρενο (όταν οι δυνάμεις προέρχονται από ελεγχόμενη αύξηση της πέδησης που μεταβιβάζει ο κινητήρας στους τροχούς).

1.7. Συστήματα πέδησης διαφορετικών τύπων

Ως συστήματα πέδησης διαφορετικών τύπων νοούνται συστήματα τα οποία παρουσιάζουν ουσιώδεις διαφορές μεταξύ τους ως προς τα εξής σημεία:

1.7.1. τα κατασκευαστικά τους στοιχεία έχουν διαφορετικά χαρακτηριστικά,

1.7.2. κατασκευαστικό στοιχείο από υλικά διαφορετικών χαρακτηριστικών ή κατασκευαστικό στοιχείο διαφορετικού σχήματος ή μεγέθους,

1.7.3. διαφορετικός τρόπος συναρμολόγησης των κατασκευαστικών στοιχείων.

1.8. Κατασκευαστικό στοιχείο συστήματος πέδησης

Ως κατασκευαστικό στοιχείο συστήματος πέδησης νοείται ένα από τα επιμέρους τμήματα, τα οποία αφού συναρμολογηθούν, απαρτίζουν το σύστημα πέδησης

1.9. Συνεχής πέδηση

Ως συνεχής πέδηση νοείται η πέδηση συρμού οχημάτων, που επιτυγχάνεται από εγκατάσταση με τα ακόλουθα χαρακτηριστικά:

1.9.1. μοναδικό όργανο χειρισμού το οποίο ο οδηγός, από τη θέση οδήγησης, ενεργοποιεί προοδευτικά, με έναν μόνο χειρισμό,

1.9.2. η ενέργεια που χρησιμοποιείται για την πέδηση των οχημάτων που απαρτίζουν το συρμό παρέχεται από την ίδια πηγή ενεργείας (η οποία ενδεχομένως να είναι η μυϊκή δύναμη του οδηγού),

1.9.3. η εγκατάσταση πέδησης εξασφαλίζει, ταυτόχρονα ή με κατάλληλη χρονική αλληλουχία, την πέδηση κάθε οχήματος του συρμού, ανεξαρτήτως της θέσης του οχήματος ως προς τα άλλα.

1.10. Ημισυνεχής πέδηση

Ως ημισυνεχής πέδηση νοείται η πέδηση συρμού οχημάτων που επιτυγχάνεται από σύστημα με τα ακόλουθα χαρακτηριστικά:

1.10.1. μοναδικό όργανο χειρισμού το οποίο ο οδηγός, από το κάθισμα οδήγησης ενεργοποιεί προοδευτικά, με έναν μόνο χειρισμό,

1.10.2. η χρησιμοποιουμένη ενέργεια για την πέδηση των οχημάτων που απαρτίζουν το συρμό παρέχεται από δύο διαφορετικές πηγές ενεργείας (η μία ενδέχεται να είναι η μυϊκή δύναμη του οδηγού),

1.10.3. η εγκατάσταση πέδησης εξασφαλίζει, ταυτόχρονα ή με κατάλληλη χρονική ακολουθία, την πέδηση κάθε οχήματος του συρμού, ανεξαρτήτως της θέσης του οχήματος ως προς τα άλλα.

1.11. Αυτόματη πέδηση

Ως αυτόματη πέδηση νοείται η πέδηση του ρυμουλκουμένου ή των ρυμουλκουμένων που συμβαίνει αυτομάτως σε περίπτωση απόσπασης στοιχείων συρμού από τον συρμό συνδεδεμένων οχημάτων, συμπεριλαμβανόμενης της απόσπασης λόγω θραύσης της ζεύξης, χωρίς να μειωθεί η αποτελεσματικότητα πέδησης του υπολοίπου συρμού.

1.12. Πέδηση αδρανείας

Ως πέδηση αδρανείας νοείται η πέδηση η οποία προέρχεται από τη χρήση δυνάμεων που οφείλονται στην προσέγγιση του ρυμουλκουμένου στο έλκον όχημα.

1.13. Έμφορτο όχημα

Ως έμφορτο όχημα νοείται, εκτός άλλης ένδειξης, το όχημα έμφορτο με τη μέγιστη μάζα του.

1.14. Μέγιστη μάζα

Ως μέγιστη μάζα νοείται η μέγιστη μάζα που δηλώνει ο κατασκευαστής του οχήματος ως τεχνικώς αποδεκτή (η μάζα αυτή ενδεχομένως να είναι μεγαλύτερη από τη μέγιστη αποδεκτή μάζα).

1.14.1. Ως κατανομή της μάζας μεταξύ των αξόνων νοείται η κατανομή μεταξύ των αξόνων του αποτελέσματος της βαρύτητας επί της μάζας του οχήματος ή/και του περιεχομένου του.

1.14.2. Ως φορτίο τροχού/άξονα νοείται η κατακόρυφη στατική (δύναμη) αντίδραση που ασκεί η επιφάνεια της οδού στην περιοχή επαφής επί του τροχού/τροχών του άξονα.

1.14.3. Μέγιστο στατικό φορτίο τροχού/άξονα νοείται το στατικό φορτίο τροχού/άξονα όταν το όχημα είναι έμφορτο.

1.15. Υδραυλικό σύστημα πέδησης με αποταμιευμένη ενέργεια

Ως υδραυλικό σύστημα πέδησης με αποταμιευμένη ενέργεια νοείται σύστημα πέδησης όπου η ενέργεια προέρχεται από ρευστό υπό υδραυλική πίεση, αποθηκευμένο σε έναν ή περισσότερους ταμιευτήρες, τροφοδοτούμενους από μία ή περισσότερες αντλίες πίεσης, εκ των οποίων η καθεμία διαθέτει όργανο περιορισμού της πίεσης σε ανώτατη τιμή. Την τιμή αυτή οφείλει να καθορίζει ο κατασκευαστής.

1.16. Ρυμουλκούμενα των κατηγοριών Ο3 και Ο4

1.16.1. Ημιρυμουλκούμενο

Ως ημιρυμουλκούμενο νοείται ελκόμενο όχημα, του οποίου ο άξονας(-ονες) των τροχών ευρίσκεται(-ονται) τοοθετημένος(-οι) όπισθεν του κέντρου βάρους του οχήματος (σε περίπτωση ομοιόμορφης φόρτισης) και το οποίο είναι εφοδιασμένο με διάταξη σύνδεσης που καθιστά δυνατή τη μετάδοση οριζοντίων και κατακορύφων δυνάμεων στο έλκον όχημα.

1.16.2. Πλήρως ρυμουλκούμενο

Ως πλήρως ρυμουλκούμενο νοείται ελκόμενο όχημα που διαθέτει δύο τουλάχιστον άξονες και είναι εφοδιασμένο με διάταξη έλξης η οποία δύναται να μετακινείται κατακορύφως (ως προς το ρυμουλκούμενο) και ελέγχει τη διεύθυνση του εμπρόσθιου άξονα (των εμπρόσθιων αξόνων), χωρίς όμως να μεταδίδει αξιόλογο στατικό φορτίο στο έλκον όχημα.

1.16.3. Κεντροαξονικό ρυμουλκούμενο

Ως κεντροαξονικό ρυμουλκούμενο νοείται ελκόμενο όχημα εφοδιασμένο με διάταξη έλξης η οποία δεν δύναται να μετακινείται κατακορύφως (ως πρός το ρυμουλκούμενο), και του οποίου ο άξονας (οι άξονες) ευρίσκεται(-ονται) κοντά στο κέντρο βάρους του οχήματος (όταν είναι φορτωμένο ομοιόμορφα) ουτωσώστε στο έλκον όχημα να μεταδίδεται μικρό μόνον στατικό κατακόρυφο φορτίο, το οποίο να μην υπερβαίνει το 10 % αυτού που αντιστοιχεί στη μέγιστη μάζα του ρυμουλκούμενου, ή φορτίο 1 000 daN (από τις δύο αυτές τιμές ισχύει η μικρότερη).

Η μέγιστη μάζα που πρέπει να λαμβάνεται υπόψη κατά την κατάταξη κεντροαξονικού ρυμουλκούμενου είναι η δύναμη που μεταβιβάζεται στο έδαφος από τον (τους) άξονα(-ες) του κεντροαξονικού ρυμουλκουμένου όταν έχει ζευχθεί στο έλκον όχημα και είναι φορτωμένο με το μέγιστο φορτίο.

1.17. Επιβραδυντής (1)

Ως επιβραδυντής νοείται πρόσθετο σύστημα πέδησης, ικανό να παρέχει και να διατηρεί πεδητική επίδραση για παρατεταμένο χρονικό διάστημα, χωρίς σημαντική μείωση επιδόσεων. Ο όρος επιβραδυντής καλύπτει το σύνολο του συστήματος συμπεριλαμβανομένου του οργάνου χειρισμού.

1.17.1. Ανεξάρτητος επιβραδυντής

Ως ανεξάρτητος επιβραδυντής νοείται επιβραδυντής του οποίου το όργανο χειρισμού είναι ανεξάρτητο από εκείνο του συστήματος πέδησης πορείας και άλλων συστημάτων πέδησης.

1.17.2. Ενσωματωμένος επιβραδυντής (2)

Ως ενσωματωμένος επιβραδυντής νοείται επιβραδυντής του οποίου το όργανο χειρισμού έχει ενσωματωθεί σε εκείνο του συστήματος πέδησης πορείας κατά τρόπο ώστε ο επιβραδυντής και το σύστημα πέδησης πορείας να ενεργοποιούνται ταυτόχρονα ή να έχουν κατάλληλη διαφορά φάσης όταν ενεργοποιείται το συνδυασμένο όργανο χειρισμού.

1.17.3. Συνδυασμένος επιβραδυντής

Ως συνδυασμένος επιβραδυντής νοείται ενσωματωμένος επιβραδυντής ο οποίος διαθέτει επιπλέον μηχανισμό αποσύνδεσης έτσι ώστε με το συνδυασμένο όργανο χειρισμού να είναι δυνατόν να ενεργοποιηθεί μόνον το σύστημα πέδησης πορείας.

1.18. Υπεραστικό λεωφορείο

Ως υπεραστικό λεωφορείο νοείται όχημα πού έχει σχεδιασθεί και εφοδιασθεί καταλλήλως για υπεραστικές μεταφορές, δεν διαθέτει χώρους που προορίζονται ειδικά για όρθιους επιβάτες, είναι όμως σε θέση να μεταφέρει για μικρές αποστάσεις επιβάτες όρθιους στο διάδρομο.

1.19. Τουριστικό λεωφορείο μεγάλων αποστάσεων

Ως τουριστικό λεωφορείο μεγάλων αποστάσεων νοείται όχημα που έχει σχεδιασθεί και εφοδιασθεί καταλλήλως για ταξίδια μεγάλων αποστάσεων, έχει διευθετηθεί έτσι ώστε να εξασφαλίζει άνεση στους καθήμενους επιβάτες του και δεν μεταφέρει όρθιους επιβάτες.

1.20. Σύστημα αντιεμπλοκής κατά την πέδηση

Βλέπε παράρτημα Χ, σημείο 2.1.

2. ΑΠΑΙΤΗΣΕΙΣ ΓΙΑ ΤΗΝ ΚΑΤΑΣΚΕΥΗ ΚΑΙ ΤΗΝ ΤΟΠΟΘΕΤΗΣΗ

2.1. Γενικά

2.1.1. Σύστημα πέδησης

2.1.1.1. Το σύστημα πέδησης πρέπει να έχει σχεδιασθεί, κατασκευασθεί και τοποθετηθεί κατά τρόπο ώστε, υπό κανονικές συνθήκες χρήσης, παρ' όλους τους κραδασμούς στους οποίους τυχόν να υποβάλλεται να δύναται να πληροί τις κατωτέρω απαιτήσεις.

2.1.1.2. Ειδικότερα, το σύστημα πέδησης πρέπει να έχει σχεδιασθεί, κατασκευασθεί και τοποθετηθεί κατά τρόπο ώστε να είναι ανθεκτικό στα φαινόμενα διάβρωσης και παλαίωσης που υπόκειται.

2.1.1.3. Οι επενδύσεις πεδών πρέπει να μην περιέχουν αμίαντο.

2.1.2. Λειτουργίες του συστήματος πέδησης

Το σύστημα πέδησης που ορίζεται στο σημείο 1.2 πρέπει να πληροί τις ακόλουθες προϋποθέσεις:

2.1.2.1. Σύστημα πέδησης πορείας

Το σύστημα πέδησης πορείας πρέπει να παρέχει στον οδηγό τη δυνατότητα ελέγχου της κίνησης και της ακινησίας του οχήματος κατά τρόπο ασφαλή, ταχύ και αποτελεσματικό υπό οποιεσδήποτε συνθήκες ταχύτητας και φόρτωσης και ανεξαρτήτως εάν το όχημα ευρίσκεται σε κατωφέρεια ή ανωφέρεια. Με αυτό το σύστημα πρέπει να είναι δυνατή η βαθμιαία πέδηση. Ο οδηγός πρέπει να έχει τη δυνατότητα να εκτελέσει αυτήν την πέδηση από το κάθισμά του χωρίς να αφήσει από τα χέρια του το όργανο χειρισμού του συστήματος διεύθυνσης.

2.1.2.2. Δευτερεύον σύστημα πέδησης

Το δευτερεύον σύστημα πέδησης πρέπει να καθιστά δυνατή την, εντός εύλογης απόστασης, ακινητοποίηση του οχήματος σε περίπτωση αστοχίας του συστήματος πέδησης πορείας. Με αυτό το σύστημα της πέδησης πρέπει να είναι δυνατή η βαθμιαία πέδηση. Ο οδηγός πρέπει να έχει τη δυνατότητα να εκτελέσει αυτήν την πέδηση από το κάθισμα οδήγησης, κρατώντας με τουλάχιστον ένα χέρι το όργανο χειρισμού του συστήματος διεύθυνσης. Για τους σκοπούς των απαιτήσεων αυτών θεωρείται ότι δεν μπορούν να συμβούν ταυτοχρόνως περισσότερες από μία αστοχίες του συστήματος πέδησης πορείας.

2.1.2.3. Σύστημα πέδησης στάθμευσης

Το σύστημα πέδησης στάθμευσης πρέπει να καθιστά δυνατή τη συγκράτηση του οχήματος σε ανωφέρεια ή κατωφέρεια ακόμη και όταν απουσιάζει ο οδηγός, οπότε τα ενεργοποιημένα μέρη να παραμένουν στη θέση ασφάλισης (μανδάλωσης) μέσω αποκλειστικώς μηχανικής διάταξης. Ο οδηγός πρέπει να έχει τη δυνατότητα να εκτελέσει την πέδηση αυτή από το κάθισμα οδήγησης, υπό τον όρο ότι τηρούνται οι απαιτήσεις του σημείου 2.2.2.10 στην περίπτωση που πρόκειται για ρυμουλκούμενο.

Το σύστημα πέδησης με πεπιεσμένο αέρα (αερόφρενο) του ρυμουλκούμενου και το σύστημα πέδησης στάθμευσης του έλκοντος οχήματος επιτρέπεται να λειτουργούν ταυτοχρόνως, υπό την προϋπόθεση ότι ο οδηγός μπορεί να ελέγχει, ανά πάσα στιγμή, ότι επαρκεί η επιδόση της πέδης στάθμευσης του συρμού οχημάτων με την αποκλειστικώς μηχανική δράση του συστήματος πέδησης στάθμευσης.

2.1.3. Πνευματικές συνδέσεις μεταξύ μηχανοκίνητων οχημάτων και ρυμουλκουμένων

2.1.3.1. Όταν πρόκειται για σύστημα πέδησης που λειτουργεί με πεπιεσμένο αέρα η πνευματική σύνδεση με το ρυμουλκούμενο πρέπει να γίνεται με δύο ή περισσότερες σωληνώσεις. Ωστόσο, σε κάθε περίπτωση, πρέπει να πληρούνται όλες οι απαιτήσεις της παρούσας οδηγίας με την χρήση δύο μόνον σωληνώσεων. Δεν επιτρέπονται διατάξεις διακοπής του κυκλώματος που δεν ενεργοποιούνται αυτομάτως. Στην περίπτωση αρθρωτών συρμών οχημάτων, οι εύκαμπτες σωληνώσεις πρέπει να αποτελούν μέρος του έλκοντος οχήματος. Σε όλες τις άλλες περιπτώσεις οι εύκαμπτες σωληνώσεις πρέπει να αποτελούν μέρος του ρυμουλκουμένου.

2.2. Χαρακτηριστικά των συστημάτων πέδησης

2.2.1. Οχήματα των κατηγοριών Μ και Ν

2.2.1.1. Το σύνολο των συστημάτων πέδησης με τα οποία είναι εφοδιασμένο το όχημα πρέπει να πληροί τις απαιτήσεις που καθορίζονται για το σύστημα πέδησης πορείας, το δευτερεύον σύστημα πέδησης και το σύστημα πέδησης στάθμευσης.

2.2.1.2. Το σύστημα της πέδησης πορείας, το δευτερεύον σύστημα πέδησης και το σύστημα πέδησης στάθμευσης επιτρέπεται να έχουν κοινά κατασκευαστικά στοιχεία, υπό τον όρο ότι πληρούνται οι ακόλουθες προϋποθέσεις:

2.2.1.2.1. υπάρχουν τουλάχιστον δύο όργανα χειρισμού, το ένα ανεξάρτητο από το άλλο και εύκολα προσπελάσιμα για τον οδηγό από την κανονική θέση οδήγησης. Για όλες τις κατηγορίες οχημάτων, εξαιρουμένων των οχημάτων των κατηγοριών Μ2 και Μ3, κάθε όργανο χειρισμού των πεδών (εξαιρουμένου του οργάνου χειρισμού του επιβραδυντή) πρέπει να έχει σχεδιαστεί κατά τρόπο ώστε να επανέρχεται στην νεκρή θέση όταν αφήνεται ελεύθερο. Η απαίτηση αυτή δεν ισχύει για το όργανο χειρισμού της πέδης στάθμευσης (ή το αντίστοιχο τμήμα συνδυασμένου οργάνου χειρισμού) όταν ασφαλίζεται (μανδαλώνεται) μηχανικώς σε θέση ενεργοποίησής του 7

2.2.1.2.2. το όργανο χειρισμού του συστήματος πέδησης πορείας πρέπει να είναι ανεξάρτητο από το όργανο χειρισμού του συστήματος πέδησης στάθμευσης 7

2.2.1.2.3. όταν το σύστημα πέδησης πορείας και το δευτερεύον σύστημα πέδησης έχουν το ίδιο όργανο χειρισμού, δεν επιτρέπεται μετά από ορισμένο χρονικό διάστημα χρήσης να ελαττώνεται η αποτελεσματικότητα της σύνδεσης μεταξύ αυτού του οργάνου χειρισμού και των διαφόρων κατασκευαστικών στοιχείων των συστημάτων μετάδοσης 7

2.2.1.2.4. όταν το σύστημα πέδησης πορείας και το δευτερεύον σύστημα πέδησης έχουν το ίδιο όργανο χειρισμού, το σύστημα πέδησης στάθμευσης πρέπει να σχεδιάζεται κατά τρόπο ώστε να είναι δυνατόν να ενεργοποιείται ενόσω το όχημα κινείται 7

η διάταξη αυτή δεν εφαρμόζεται εάν με βοηθητικό όργανο χειρισμού είναι δυνατόν να ενεργοποιηθεί, τουλάχιστον μερικώς, το σύστημα πέδησης πορείας, όπως προβλέπεται στο παράρτημα II σημείο 2.1.3.6 7

2.2.1.2.5. σε περίπτωση θραύσης οποιουδήποτε κατασκευαστικού στοιχείου που δεν ανήκει στις πέδες (όπως ορίζονται στο σημείο 1.6) ή των κατασκευαστικών στοιχείων που ορίζονται στο σημείο 2.2.1.2.7, ή οποιασδήποτε άλλης αστοχίας του συστήματος πέδησης πορείας (δυσλειτουργία, μερική ή πλήρης εξάντληση του αποθέματος ενέργειας), το δευτερεύον σύστημα πέδησης ή το μέρος του συστήματος πέδησης πορείας το οποίο δεν επηρεάζεται από την αστοχία πρέπει να είναι σε θέση να ακινητοποιήσει το όχημα υπό τις συνθήκες που προβλέπονται για την δευτερεύουσα πέδηση 7

2.2.1.2.6. ειδικότερα, όταν το δευτερεύον σύστημα πέδησης και το σύστημα πέδησης πορείας έχουν κοινό όργανο χειρισμού και κοινό σύστημα μετάδοσης:

2.2.1.2.6.1. όταν το σύστημα πέδησης πορείας ενεργοποιείται με την μυϊκή δύναμη του οδηγού που υποβοηθείται από ένα ή περισσότερα αποθέματα ενέργειας, πρέπει να είναι δυνατόν, σε περίπτωση αστοχίας αυτής της υποβοήθησης, να εξασφαλίζεται η επίδοση της δευτερεύουσας πέδησης με την μυϊκή ενέργεια του οδηγού υποβοηθούμενη από, τυχόν, αποθέματα ενέργειας τα οποία δεν επηρεάζονται από την αστοχία, ενώ η δύναμη που ασκείται επί του οργάνου χειρισμού να μην υπερβαίνει τα προδιαγραφόμενα μέγιστα όρια 7

2.2.1.2.6.2. όταν οι δυνάμεις για το σύστημα πέδησης πορείας και την μετάδοση εξαρτώνται αποκλειστικώς από την χρήση αποθέματος ενέργειας που χειρίζεται ο οδηγός, πρέπει να υπάρχουν τουλάχιστον δύο μεταξύ τους τελείως ανεξάρτητες αποθήκες ενέργειας, καθεμία εφοδιασμένη με δική της ανεξάρτητη μετάδοση 7 καθεμία από αυτές επιτρέπεται να επενεργεί στις πέδες μόνο δύο ή περισσοτέρων τροχών, που έχουν επιλεχθεί έτσι ώστε να μπορούν να εξασφαλίζουν από μόνοι τους την προδιαγραφόμενη επίδοση δευτερεύοντος συστήματος πέδησης χωρίς να θέτουν σε κίνδυνο την σταθερότητα του οχήματος κατά την πέδηση 7 επιπλέον, καθεμία από αυτές τις αποθήκες ενέργειας πρέπει να είναι εφοδιασμένη με την προειδοποιητική διάταξη που ορίζεται στο σημείο 2.2.1.13 7

2.2.1.2.7. ορισμένα τμήματα - όπως το ποδόπληκτρο και η βάση του, ο κεντρικός κύλινδρος και το (τα) έμβολό(-ά) του (σε υδραυλικά συστήματα), η βαλβίδα ελέγχου (σε υδραυλικά ή/και πνευματικά συστήματα), η σύνδεση μεταξύ ποδόπληκτρου και του κεντρικού κυλίνδρου ή της βαλβίδας ελέγχου, οι κύλινδροι των πεδών και τα έμβολά τους (σε υδραυλικά ή/και πνευματικά συστήματα) και οι μηχανισμοί μοχλών-εκκέντρων των πεδών - δεν θεωρούνται ότι είναι πιθανόν να θραυσθούν εφόσον έχουν διαστασιολογηθεί επαρκώς, είναι εύκολα προσπελάσιμα για τη συντήρηση και παρουσιάζουν χαρακτηριστικά ασφαλείας τουλάχιστον ισοδύναμα προς εκείνα που απαιτούνται για άλλα καίρια κατασκευαστικά στοιχεία (όπως για παράδειγμα για τις ράβδους διεύθυνσης) του οχήματος. Όταν η αστοχία οποιουδήποτε από αυτά τα κατασκευαστικά μέρη καθιστά αδύνατη την πέδηση του οχήματος με επιδόσεις τουλάχιστον ίσες προς τις προδιαγραφόμενες για το δευτερεύον σύστημα πέδησης, το κατασκευαστικό στοιχείο πρέπει να είναι από μέταλλο ή από υλικό με ισοδύναμα χαρακτηριστικά και δεν πρέπει να παρουσιάζει σημαντική παραμόρφωση υπό κανονικές συνθήκες λειτουργίας του συστήματος πέδησης.

2.2.1.3. Σε περίπτωση χωριστών οργάνων χειρισμού για το σύστημα πέδησης πορείας και το δευτερεύουν σύστημα πέδησης, η ταυτόχρονη επενέργεια στα δύο όργανα χειρισμού δεν πρέπει να θέτει εκτός λειτουργίας αμφότερα τα συστήματα πέδησης, είτε όταν αμφότερα τα συστήματα πέδησης ευρίσκονται σε καλή κατάσταση λειτουργίας είτε όταν ένα από τα δύο παρουσιάζει αστοχία.

2.2.1.4. Σε περίπτωση αστοχίας τμήματος της μετάδοσης του συστήματος πέδησης πορείας πρέπει να πληρούνται οι ακόλουθες προϋποθέσεις:

2.2.1.4.1. πρέπει να συνεχίζεται η πέδηση επαρκούς αριθμού τροχών με την επενέργεια επί του οργάνου χειρισμού του συστήματος πέδησης πορείας, ανεξαρτήτως από το φορτίο του οχήματος 7

2.2.1.4.2. οι τροχοί αυτοί πρέπει να έχουν επιλεχθεί έτσι ώστε η απομένουσα επίδοση του συστήματος πέδησης πορείας να πληρεί τις απαιτήσεις που καθορίζονται στο σημείο 2.1.4 του παραρτήματος II 7

2.2.1.4.3. ωστόσο, οι ανωτέρω απαιτήσεις δεν ισχύουν για οχήματα που έλκουν ημιρυμουλκούμενα σε περίπτωση που η μετάδοση του συστήματος πέδησης πορείας του ημιρυμουλκουμένου είναι ανεξάρτητη από τη μετάδοση του έλκοντος οχήματος.

2.2.1.5. Όταν χρησιμοποιείται ενέργεια διαφορετική από την μυική ενέργεια του οδηγού δεν είναι αναγκαίο να υπάρχουν περισσότερες από μια πηγές αυτής της ενέργειας (υδραυλική αντλία, αεροσυμπιεστής κ.λπ.), πρέπει όμως να είναι όσο το δυνατόν ασφαλέστερος ο τρόπος τροφοδότησης της διάταξης που αποτελεί την πηγή ενέργειας.

2.2.1.5.1. Σε περίπτωση αστοχίας οποιουδήποτε τμήματος της μετάδοσης των συστημάτων πέδησης οχήματος, πρέπει να συνεχίζεται η τροφοδότηση του μη επηρεαζομένου από την αστοχία τμήματος, όταν αυτό είναι αναγκαίο για την ακινητοποίηση του οχήματος με την αποτελεσματικότητα που προδιαγράφεται για την απομένουσα ή/και δευτερεύουσα πέδηση. Η προϋπόθεση αυτή πρέπει να τηρείται με διατάξεις που να είναι εύκολο να ενεργοποιηθούν όταν το όχημα είναι ακινητοποιημένο, ή με αυτόματες διατάξεις.

2.2.1.5.2. Επιπλέον, διατάξεις αποθήκευσης τοποθετημένες στο κύκλωμα κατάντη της πηγής ενέργειας πρέπει να έχουν κατασκευαστεί έτσι ώστε, ακόμη και σε περίπτωση αστοχίας της τροφοδότησης με ενέργεια, μετά από τέσσερις ενεργοποιήσεις πλήρους διαδρομής του οργάνου χειρισμού του συστήματος πέδησης πορείας υπό τις συνθήκες που προβλέπονται στο σημείο 1.2 του παραρτήματος IV τμήματα Α και Β, να είναι δυνατόν να ακινητοποιηθεί πλήρως το όχημα με την πέμπτη ενεργοποίηση και την αποτελεσματικότητα που προδιαγράφεται για την δευτερεύουσα πέδηση.

2.2.1.5.3. Ωστόσο, για υδραυλικά συστήματα πέδησης με αποταμιευμένη ενέργεια είναι δυνατόν να θεωρηθεί ότι τηρούνται οι εν λόγω διατάξεις εφόσον πληρούνται οι απαιτήσεις του σημείου 1.2.2 του παραρτήματος IV τμήμα Γ.

2.2.1.6. Οι απαιτήσεις των σημείων 2.2.1.2, 2.2.1.4 και 2.2.1.5 πρέπει να πληρούνται χωρίς την χρήση αυτόματης διάταξης λειτουργίας της οποίας η αναποτελεσματικότητα ενδεχομένως να περνά απαρατήρητη, επειδή τμήματα τα οποία υπό κανονικές συνθήκες ευρίσκονται στη θέση αδρανείας ενεργοποιούνται μόνον σε περίπτωση αστοχίας του συστήματος πέδησης.

2.2.1.7. Το σύστημα πέδησης πορείας πρέπει να δρα σε όλους τους τροχούς του οχήματος.

2.2.1.8. Η δράση του συστήματος πέδησης πορείας πρέπει να κατανέμεται καταλλήλως στους άξονες. Σε περίπτωση οχημάτων που διαθέτουν περισσότερους από δύο άξονες, προκειμένου να αποφεύγεται εμπλοκή των τροχών ή λείανση των επενδύσεων των πεδών, η δύναμη πέδησης σε ορισμένους άξονες επιτρέπεται να μηδενίζεται αυτομάτως όταν το φορτίο είναι σημαντικά μειωμένο, υπό τον όρο ότι το όχημα πληρεί όλες τις απαιτήσεις επιδόσεων που προβλέπονται στο παράρτημα II.

2.2.1.9. Η δράση του συστήματος πέδησης πορείας πρέπει να κατανέμεται στους τροχούς του ιδίου άξονα συμμετρικώς ως προς το διάμηκες διάμεσο επίπεδο του οχήματος.

2.2.1.10. Το σύστημα πέδησης πορείας και το σύστημα πέδησης στάθμευσης πρέπει να δρουν επί επιφανειών πέδησης μονίμως συνδεδεμένων με τους τροχούς μέσω κατασκευαστικών στοιχείων επαρκούς αντοχής. Δεν επιτρέπεται να είναι δυνατή η αποσύνδεση των επιφανειών πέδησης από τους τροχούς 7 ωστόσο, για το σύστημα πέδησης πορείας και το δευτερεύουν σύστημα πέδησης, η αποσύνδεση των επιφανειών επιτρέπεται μόνον εάν είναι στιγμιαία, για παράδειγμα κατά την αλλαγή σχέσης μετάδοσης κίνησης (ταχύτητας) και εάν το σύστημα πέδησης πορείας και το δευτερεύον σύστημα πέδησης εξακολουθούν να λειτουργούν με την προβλεπόμενη αποτελεσματικότητα. Επιπλέον, η αποσύνδεση αυτή είναι αποδεκτή για το σύστημα της πέδησης στάθμευσης, υπό τον όρο ότι ο χειρισμός αποσύνδεσης εκτελείται αποκλειστικά από τον οδηγό, από το κάθισμα οδήγησης, με σύστημα που δεν είναι δυνατόν να ενεργοποιηθεί λόγω διαρροής (3).

2.2.1.11. Η φθορά των πεδών πρέπει να είναι δυνατόν να αντισταθμίζεται εύκολα με σύστημα ρύθμισης με το χέρι ή αυτομάτως. Επιπλέον, το όργανο χειρισμού και τα κατασκευαστικά στοιχεία της μετάδοσης και των πεδών πρέπει να διαθέτουν περιθώριο διαδρομής και, εάν είναι αναγκαίο, κατάλληλα μέσα αντιστάθμισης ώστε, μετά από θέρμανση των πεδών ή μετά από ορισμένο βαθμό φθοράς των επενδύσεων των πεδών, να είναι εξασφαλισμένη η αποτελεσματικότητα της πέδησης χωρίς να είναι αναγκαία αμέσως η ρύθμιση.

2.2.1.11.1. Η ρύθμιση για την αντιστάθμιση της φθοράς πρέπει να είναι αυτόματη για την πέδη πορείας. Ωστόσο, η τοποθέτηση αυτομάτων διατάξεων είναι προαιρετική σε οχήματα που κινούνται εκτός του οδικού δικτύου και υπάγονται στις κατηγορίες Ν2 και Ν3, καθώς και για τις οπίσθιες πέδες των οχημάτων κατηγοριών Μ1 και Ν1. Οι αυτόματες διατάξεις για την αντιστάθμιση της φθοράς πρέπει να είναι τέτοιες ώστε μετά από θέρμανση ακολουθούμενη από ψύξη των πεδών να είναι εξασφαλισμένη η αποτελεσματική πέδηση. Συγκεκριμένα, πρέπει να εξασφαλίζεται η δυνατότητα κανονικής λειτουργίας του οχήματος μετά τις δοκιμές που διενεργούνται σύμφωνα με το παράρτημα II σημείο 1.3 (δοκιμή τύπου I) και παράρτημα II σημείο 1.4 (δοκιμή τύπου II) ή σημείο 1.6 (δοκιμή τύπου III).

2.2.1.11.2. Πρέπει να είναι δυνατόν να ελεγχθεί εύκολα η φθορά των επενδύσεων του συστήματος πέδησης πορείας, εκτός ή από το κάτω μέρος του οχήματος, χρησιμοποιώντας μόνο τα εργαλεία ή τον εξοπλισμό που κατά κανόνα διατίθενται με το όχημα 7 για παράδειγμα, προβλέποντας κατάλληλες οπές επιθεώρησης ή άλλους τρόπους. Εναλλακτικώς, είναι αποδεκτή η χρήση ακουστικών ή οπτικών διατάξεων που προειδοποιούν τον οδηγό στη θέση οδήγησης ότι είναι αναγκαία η αντικατάσταση της επένδυσης. Η αφαίρεση εμπρόσθιων ή/και οπίσθιων τροχών για το σκοπό αυτό επιτρέπεται μόνον όταν πρόκειται για οχήματα των κατηγοριών Μ1 και Ν1.

2.2.1.12. Σε υδραυλικά συστήματα πέδησης:

2.2.1.12.1. τα στόμια πλήρωσης των δοχείων με υγρό πρέπει να είναι εύκολα προσπελάσιμα 7 επιπλέον, τα δοχεία του αποθέματος υγρού πρέπει να έχουν κατασκευαστεί έτσι ώστε να είναι δυνατός ο έλεγχος της στάθμης του υγρού χωρίς να χρειάζεται να ανοιχθούν τα δοχεία. Εάν δεν πληρούται η τελευταία προϋπόθεση, πρέπει με οπτικό σήμα να προειδοποιείται ο οδηγός για κάθε πτώση του αποθέματος υγρού που ενδέχεται να προξενήσει αστοχία του συστήματος πέδησης πορείας. Ο οδηγός πρέπει να έχει τη δυνατότητα να ελέγξει εύκολα κατά πόσον το οπτικό σήμα λειτουργεί ορθώς 7

2.2.1.12.2. η αστοχία τμήματος υδραυλικού συστήματος μετάδοσης πρέπει να επισημαίνεται στον οδηγό από διάταξη αποτελούμενη από ενδεικτική λυχνία που να εκπέμπει ερυθρό φως το αργότερο όταν ενεργοποιείται το όργανο χειρισμού και να παραμένει αναμμένη ενόσω η αστοχία συνεχίζει να υφίσταται και ο διακόπτης ανάφλεξης (εκκίνησης) είναι στη θέση ετοιμότητας λειτουργίας («on»). Ωστόσο, είναι αποδεκτή διάταξη αποτελούμενη από ενδεικτική λυχνία που εκπέμπει ερυθρό φως όταν η στάθμη του υγρού στο δοχείο κατέρχεται κάτω από τιμή που καθορίζει ο κατασκευαστής. Η ενδεικτική λυχνία πρέπει να είναι ορατή ακόμα και με το φως της ημέρας 7 η ικανοποιητική κατάσταση της λυχνίας πρέπει να είναι δυνατόν να ελεγχθεί εύκολα από τον οδηγό από το κάθισμα οδήγησης. Τυχόν αστοχία κατασκευαστικού στοιχείου αυτής της διάταξης δεν επιτρέπεται να επιφέρει ολική απώλεια της αποτελεσματικότητας του αντίστοιχου συστήματος πέδησης 7

2.2.1.12.3. ο τύπος του υγρού που χρησιμοποιείται στα συστήματα πέδησης με υδραυλική μετάδοση πρέπει να προσδιορίζεται σύμφωνα με το πρότυπο ISO 9128-1987. Το σχετικό σύμβολο σύμφωνα με τα σχήματα 1 ή 2 πρέπει να τοποθετείται σε ορατή θέση με ανεξίτηλο τρόπο, σε απόσταση μέχρι 100 mm από τα στόμια πλήρωσης των δοχείων υγρού 7 επιτρέπεται να παρέχονται επιπλέον πληροφορίες από τους κατασκευαστές.

2.2.1.13. Κάθε όχημα με σύστημα πέδησης πορείας τροφοδοτούμενο από αποθήκη ενέργειας πρέπει - όταν με το σύστημα αυτό δεν είναι δυνατόν να επιτευχθούν οι προδιαγραφόμενες για την δευτερεύουσα πέδηση επιδόσεις χωρίς τη χρήση της αποταμιευμένης ενέργειας - να διαθέτει προειδοποιητική διάταξη, πέραν ενδεχομένως από μανόμετρο. Όπου τοποθετείται η διάταξη αυτή πρέπει να εκπέμπει οπτικό ή ακουστικό σήμα όταν η αποταμιευμένη ενέργεια σε οποιοδήποτε τμήμα του συστήματος κατέρχεται σε τιμή όπου, χωρίς την επαναπλήρωση της αποθήκης ενέργειας και ανεξαρτήτως από τις συνθήκες φόρτωσης του οχήματος, είναι δυνατόν να ενεργοποιηθεί για πέμπτη φορά το όργανο χειρισμού του συστήματος πέδησης πορείας, μετά από τέσσερις ενεργοποιήσεις πλήρους διαδρομής, και να επιτευχθούν οι προδιαγραφόμενες για τη δετερεύουσα πέδηση επιδόσεις (χωρίς αστοχίες στην μετάδοση του συστήματος πέδησης πορείας και τις πέδες ρυθμισμένες με το μικρότερο δυνατό διάκενο). Η προειδοποιητική διάταξη πρέπει να συνδέεται άμεσα και μονίμως με το κύκλωμα. Όταν ο κινητήρας λειτουργεί υπό κανονικές συνθήκες και δεν υπάρχει αστοχία του συστήματος πέδησης, η προειδοποιητική διάταξη επιτρέπεται να εκπέμπει σήμα μόνον κατά τη διάρκεια του διαστήματος που απαιτείται για την πλήρωση της (των) αποθήκης(-ων) ενέργειας μετά από την εκκίνηση του κινητήρα.

2.2.1.13.1. Ωστόσο, σε περίπτωση οχημάτων που θεωρείται ότι πληρούν τις απαιτήσεις του σημείου 2.2.1.5.1 επειδή ανταποκρίνονται στις απαιτήσεις του σημείου 1.2.2 του παραρτήματος IV τμήμα Γ, η προειδοποιητική διάταξη πρέπει να περιλαμβάνει ακουστικό σήμα πέραν του οπτικού σήματος. Οι διατάξεις αυτές δεν χρειάζεται να λειτουργούν ταυτοχρόνως, εφόσον η καθεμία από αυτές πληρεί τις ανωτέρω απαιτήσεις και το ακουστικό σήμα δεν εκπέμπεται πριν από το οπτικό.

2.2.1.13.2. Αυτή η ακουστική διάταξη πρέπει να τίθεται εκτός λειτουργίας όσον είναι ενεργοποιημένη η πέδη στάθμευσης ή/και, κατ' επιλογή του κατασκευαστή, σε περίπτωση αυτόματης μετάδοσης ενόσω ο επιλογέας σχέσης μετάδοσης κίνησης (ταχύτητας) ευρίσκεται στη θέση «στάθμευση».

2.2.1.14. Με την επιφύλαξη των απαιτήσεων του σημείου 2.1.2.3, όταν η χρήση βοηθητικής πηγής ενέργειας είναι αναγκαία για τη λειτουργία συστήματος πέδησης, το απόθεμα ενέργειας πρέπει να επαρκεί ώστε, σε περίπτωση διακοπής της λειτουργίας του κινητήρα ή αστοχίας των μέσων τροφοδότησης της πηγής ενέργειας, να εξασφαλίζεται ότι απομένει επίδοση πέδησης επαρκής για να ακινητοποιηθεί το όχημα υπό τις προδιαγραφόμενες προϋποθέσεις. Επιπλέον, εάν η μυική δύναμη που ασκεί ο οδηγός επί του συστήματος πέδησης στάθμευσης ενισχύεται από βοηθητικές διατάξεις, πρέπει να εξασφαλίζεται η ενεργοποίηση του συστήματος πέδησης στάθμευσης σε περίπτωση αστοχίας της βοηθητικής διάταξης, εάν χρειάζεται, χρησιμοποιώντας απόθεμα ενέργειας ανεξάρτητο από εκείνο που υπό ομαλές συνθήκες τροφοδοτεί την βοηθητική διάταξη. Αυτό το απόθεμα ενεργείας είναι δυνατόν να είναι το προοριζόμενο για το σύστημα πέδης πορείας. Ο όρος «ενεργοποίηση» καλύπτει επίσης την ενέργεια ελευθέρωσης της πέδης.

2.2.1.15. Για μηχανοκίνητα οχήματα στα οποία επιτρέπεται η ζεύξη ρυμουλκουμένου εφοδιασμένου με πέδη που χειρίζεται ο οδηγός του έλκοντος οχήματος, το σύστημα πέδησης πορείας του έλκοντος οχήματος πρέπει να είναι εφοδιασμένο με διάταξη σχεδιασμένη έτσι ώστε, σε περίπτωση αστοχίας του συστήματος πέδησης του ρυμουλκουμένου ή βλάβης των σωληνώσεων (ή οποιουδήποτε άλλου τύπου σύνδεσης) τροφοδότησης με αέρα μεταξύ του έλκοντος και του ρυμουλκουμένου οχήματος, να εξακολουθεί να είναι δυνατή η πέδηση του έλκοντος οχήματος με την αποτελεσματικότητα που προδιαγράφεται για το δευτερεύον σύστημα πέδησης. Ειδικότερα, η διάταξη αυτή πρέπει να τοποθετείται στο έλκον όχημα (4).

2.2.1.16. Βοηθητικό σύστημα πρέπει να τροφοδοτείται με ενέργεια κατά τρόπο ώστε κατά τη λειτουργία του να είναι δυνατόν να επιτευχθούν οι προδιαγραφόμενες επιδόσεις και, ακόμη και σε περίπτωση βλάβης της πηγής ενέργειας, η λειτουργία του βοηθητικού συστήματος να μην είναι δυνατόν να επιφέρει μείωση των αποθεμάτων ενέργειας που τροφοδοτούν τα συστήματα πέδησης σε στάθμη κάτω από την αναφερόμενη στο ανωτέρω σημείο 2.2.1.13.

2.2.1.17. Το σύστημα πέδησης πορείας ρυμουλκουμένου που υπάγεται στην κατηγορία Ο3 ή Ο4 πρέπει να είναι συνεχούς ή ημισυνεχούς τύπου.

2.2.1.18. Το σύστημα πέδησης οχήματος για το οποίο έχει χορηγηθεί άδεια να έλκει ρυμουλκούμενα κατηγορίας Ο3 ή Ο4 πρέπει να πληρεί τις ακόλουθες προϋποθέσεις:

2.2.1.18.1. όταν ενεργοποιείται το δευτερεύον σύστημα πέδησης του έλκοντος οχήματος πρέπει επίσης να είναι βαθμιαία η πέδηση του ρυμουλκουμένου 7

2.2.1.18.2. σε περίπτωση αστοχίας του συστήματος πέδησης πορείας του έλκοντος οχήματος και όταν το σύστημα αυτό αποτελείται από δύο τουλάχιστον ανεξάρτητα μέρη, το μέρος ή τα μέρη που δεν επηρεάζονται από αυτή την αστοχία επιβάλλεται πρέπει να είναι σε θέση να ενεργοποιούν εν μέρει ή πλήρως τις πέδες του ρυμουλκουμένου. Πρέπει να υπάρχει η δυνατότητα να είναι βαθμιαία αυτή η πέδηση 7 εάν αυτή η λειτουργία επιτυγχάνεται με βαλβίδα που υπό κανονικές συνθήκες ευρίσκεται σε αδράνεια, η βαλβίδα αυτή επιτρέπεται να ενσωματώνεται μόνον εάν η ορθή λειτουργία της μπορεί εύκολα να ελεγχθεί από τον οδηγό, είτε από το θάλαμο οδήγησης είτε εκτός του οχήματος, χωρίς τη χρήση εργαλείων 7

2.2.1.18.3. σε περίπτωση θραύσης ή διαρροής μιάς σωλήνωσης (ή οποιουδήποτε άλλου τύπου σύνδεσης) τροφοδότησης με αέρα, πρέπει ωστόσο να έχει τη δυνατότητα ο οδηγός να ενεργοποιήσει πλήρως ή εν μέρει τις πέδες του ρυμουλκουμένου, είτε με το όργανο χειρισμού του συστήματος πέδησης πορείας είτε με το όργανο χειρισμού του δευτερεύοντος συστήματος πέδησης είτε με το όργανο χειρισμού του συστήματος πέδησης στάθμευσης, εκτός εάν η θραύση ή η διαρροή προκαλεί αυτομάτως πέδηση του ρυμουλκουμένου με τις επιδόσεις πέδησης που προδιαγράφονται στο σημείο 2.2.3 του παραρτήματος II 7

2.2.1.18.4. σε περίπτωση διπλού συστήματος τροφοδότησης με αέρα, θεωρείται ότι πληρούται η απαίτηση του ανωτέρω σημείου 2.2.1.18.3 εάν τηρούνται οι ακόλουθες προϋποθέσεις:

2.2.1.18.4.1. όταν ενεργοποιείται πλήρως το όργανο χειρισμού πέδης από τα αναφερόμενα στο ανωτέρω σημείο 2.2.1.18.3 όργανα χειρισμού, η πίεση στην σωλήνωση τροφοδότησης πρέπει να κατέρχεται στο 1,5 bar εντός των επομένων δύο δευτερολέπτων 7

2.2.1.18.4.2. όταν η σωλήνωση τροφοδότησης εκκενούται με ρυθμό τουλάχιστον 1 bar/s, η αυτόματη πέδηση του ρυμουλκουμένου πρέπει να αρχίσει να λειτουργεί προτού η πίεση στην σωλήνωση τροφοδότησης κατέλθει στα 2 bar.

2.2.1.19. Οι ακόλουθοι τύποι οχημάτων πρέπει να πληρούν τη δοκιμή τύπου IIA που περιγράφεται στο σημείο 1.5 του παραρτήματος II και όχι τη δοκιμή II που περιγράφεται στο σημείο 1.4 του παραρτήματος II:

- τα υπεραστικά λεωφορεία και τα μεγάλων αποστάσεων τουριστικά λεωφορεία της κατηγορίας Μ3 και

- τα μηχανοκίνητα οχήματα κατηγορίας Ν3 για τα οποία έχει χορηγηθεί άδεια να έλκουν ρυμουλκούμενα κατηγορίας Ο4.

Όταν η μέγιστη μάζα του οχήματος υπερβαίνει 26 000 kg, η μάζα για τη δοκιμή περιορίζεται σε 26 000 kg. Στην περίπτωση που η μάζα του άφορτου οχήματος υπερβαίνει 26 000 kg, η μάζα αυτή λαμβάνεται υπόψη με υπολογισμό.

2.2.1.20. Σε περίπτωση μηχανοκίνητου οχήματος εφοδιασμένου για την έλξη ρυμουλκουμένου με ηλεκτρικά συστήματα πέδησης, πρέπει να πληρούνται οι ακόλουθες απαιτήσεις:

2.2.1.20.1. η τροφοδότηση με ηλεκτρισμό (γεννήτρια και συσσωρευτής) του μηχανοκίνητου οχήματος πρέπει να διαθέτει επαρκή ικανότητα παροχής ρεύματος για ηλεκτρικό σύστημα πέδησης. Όταν ο κινητήρας λειτουργεί στις στροφές βραδυπορείας (ρελαντί) που συνιστά ο κατασκευαστής και είναι σε λειτουργία όλες οι ηλεκτρικές διατάξεις που παρέχονται από τον κατασκευαστή ως κανονικός εξοπλισμός του οχήματος, η τάση στους ηλεκτρικούς αγωγούς, υπό συνθήκες μέγιστης κατανάλωσης ρεύματος από το ηλεκτρικό σύστημα πέδησης (15 Α), δεν επιτρέπεται να κατέρχεται κάτω της τιμής 9,6 V, όταν μετράται στο σημείο σύνδεσης. Οι ηλεκτρικοί αγωγοί δεν επιτρέπεται να βραχυκυκλώνονται ούτε να υπερφορτίζονται 7

2.2.1.20.2. σε περίπτωση αστοχίας του συστήματος πέδησης πορείας του έλκοντος οχήματος, όταν το σύστημα αυτό αποτελείται από δύο τουλάχιστον ανεξάρτητες μονάδες, η μονάδα ή οι μονάδες που δεν επηρεάζεται(-ονται) από την αστοχία πρέπει να είναι σε θέση να ενεργοποίησει(-ουν) εν μέρει ή πλήρως τις πέδες του ρυμουλκουμένου 7

2.2.1.20.3. η χρήση του διακόπτη των φανών πέδησης και του κυκλώματος για την ενεργοποίηση του ηλεκτρικού συστήματος πέδησης επιτρέπεται μόνον όταν ο αγωγός ενεργοποίησης συνδέεται εν παραλλήλω με τους φανούς πέδησης και ο διακόπτης των φανών πέδησης και το κύκλωμα μπορούν να δεχθούν το επιπλέον ηλεκτρικό φορτίο.

2.2.1.21. Σε περίπτωση πνευματικού συστήματος πέδησης πορείας που αποτελείται από δύο ή περισσότερα ανεξάρτητα κυκλώματα, πρέπει να διοχετεύεται συνεχώς στην ατμόσφαιρα κάθε διαρροή μεταξύ αυτών των κυκλωμάτων στο ύψος ή κατάντη του οργάνου χειρισμού.

2.2.1.22. Μηχανοκίνητα οχήματα των κατηγοριών Μ2, Μ3, Ν2 και Ν3 με όχι περισσότερους από τέσσερις άξονες πρέπει να εφοδιάζονται με κατηγορίας 1 συστήματα αντιεμπλοκής κατά την πέδηση (ABS) σύμφωνα με τις απαιτήσεις του παραρτήματος X.

2.2.1.23. Εάν τα μηχανοκίνητα οχήματα που αναφέρονται στο ανωτέρω σημείο 2.2.1.22 είναι εφοδιασμένα με συστήματα αντιεμπλοκής κατά την πέδηση (ABS) πρέπει να πληρούν τις απαιτήσεις του παραρτήματος X.

2.2.1.24. Σε περίπτωση μηχανοκίνητου οχήματος για το οποίο έχει χορηγηθεί άδεια να έλκει ρυμουλκούμενο των κατηγοριών Ο3 ή Ο4, το σύστημα πέδησης πορείας του ρυμουλκουμένου επιτρέπεται να λειτουργεί μόνον σε συνδυασμό με το σύστημα πέδησης πορείας, το δευτερεύον σύστημα πέδησης ή το σύστημα πέδησης στάθμευσης του έλκοντος οχήματος.

2.2.1.25. Μηχανοκίνητα οχήματα για τα οποία έχει χορηγηθεί άδεια να έλκουν ρυμουλκούμενο εφοδιασμένο με σύστημα αντιεμπλοκής κατά πέδηση (ABS) -εξαιρουμένων των οχημάτων των κατηγοριών Μ1 και Ν1- πρέπει να εφοδιάζονται με χωριστό οπτικό προειδοποιητικό σήμα για το σύστημα ABS του ρυμουλκουμένου, σύμφωνα με τις απαιτήσεις των σημείων 4.1, 4.2 και 4.3 του παραρτήματος X. Πρέπει επίσης να είναι εφοδιασμένα με ειδική ηλεκτρική σύνδεση για το σύστημα ABS του ρυμουλκουμένου, σύμφωνα με το παράρτημα X σημείο 4.4 της παρούσας οδηγίας.

2.2.1.26. Μηχανοκίνητα οχήματα της κατηγορίας Μ1 επιτρέπεται να εφοδιάζονται με προσωρινής χρήσης τροχούς/ελαστικά επίσωτρα, υπό τον όρο ότι πληρούν τις απαιτήσεις του παραρτήματος XIII.

2.2.2. Οχήματα της κατηγορίας Ο

2.2.2.1. Ρυμουλκούμενα της κατηγορίας Ο1 δεν απαιτείται να εφοδιάζονται με σύστημα πέδησης πορείας 7 ωστόσο, εάν ρυμουλκούμενα αυτής της κατηγορίας εφοδιάζονται με σύστημα πέδησης πορείας, το σύστημα αυτό πρέπει να πληρεί τις ίδιες απαιτήσεις που ισχύουν για την κατηγορία Ο2.

2.2.2.2. Κάθε ρυμουλκούμενο της κατηγορίας Ο2 πρέπει να εξοπλίζεται με σύστημα πέδης πορείας, είτε συνεχούς είτε ημισυνεχούς τύπου ή τύπου αδρανείας. Ο τελευταίος τύπος επιτρέπεται μόνο για ρυμουλκούμενα και όχι για ημιρυμουλκούμενα. Ωστόσο, επιτρέπονται ηλεκτρικά συστήματα πέδησης που πληρούν τις απαιτήσεις του παραρτήματος XI.

2.2.2.3. Κάθε ρυμουλκούμενο της κατηγορίας Ο3 ή Ο4 πρέπει να είναι εφοδιασμένο με σύστημα πέδησης πορείας συνεχούς ή ημισυνεχούς τύπου.

2.2.2.4. Το σύστημα πέδησης πορείας πρέπει να δρα σε όλους τους τροχούς του ρυμουλκουμένου.

2.2.2.5. Η δράση του συστήματος πέδησης πορείας πρέπει να κατανέμεται καταλλήλως στους άξονες.

2.2.2.6. Η δράση κάθε συστήματος πέδησης πρέπει να κατανέμεται στους τροχούς του ιδίου άξονα συμμετρικώς ως προς το διάμηκες διάμεσο επίπεδο του οχήματος.

2.2.2.7. Οι επιφάνειες πέδησης που απαιτούνται για να επιτευχθεί η προδιαγραφόμενη αποτελεσματικότητα πρέπει να ευρίσκονται διαρκώς σε επαφή με τους τροχούς, είτε με τρόπο άκαμπτο ή με κατασκευαστικά στοιχεία που δεν επιδέχονται αστοχία.

2.2.2.8. Η φθορά των πεδών πρέπει να είναι δυνατόν να αντισταθμίζεται εύκολα με σύστημα ρύθμισης με το χέρι ή αυτομάτως. Επιπλέον, το όργανο χειρισμού και τα κατασκευαστικά στοιχεία της μετάδοσης και οι πέδες πρέπει να διαθέτουν περιθώριο διαδρομής και, εάν είναι αναγκαίο, κατάλληλα μέσα αντιστάθμισης ώστε, μετά από θέρμανση των πεδών ή μετά από ορισμένη φθορά των επενδύσεων των πεδών, να είναι εξασφαλισμένη η αποτελεσματικότητα της πέδησης χωρίς να είναι αναγκαία αμέσως η ρύθμιση.

2.2.2.8.1. Η ρύθμιση για την αντιστάθμιση της φθοράς πρέπει να είναι αυτόματη για την πέδη πορείας. Ωστόσο, η τοποθέτηση αυτόματων διατάξεων ρύθμισης είναι προαιρετική για οχήματα των κατηγοριών Ο1 και Ο2. Οι διατάξεις αυτόματης ρύθμισης για την αντιστάθμιση της φθοράς πρέπει να είναι τέτοιες ώστε μετά από θέρμανση ακολουθούμενη από ψύξη των πεδών να είναι εξασφαλισμένη η αποτελεσματική πέδηση.

Συγκεκριμένα, πρέπει να εξασφαλίζεται η δυνατότητα κανονικής λειτουργίας του οχήματος μετά τις δοκιμές που διενεργούνται σύμφωνα με το παράρτημα II, σημείο 1.3 (δοκιμή τύπου I) και παράρτημα II και σημείο 1.6 (δοκιμή τύπου III).

2.2.2.8.2 Πρέπει να είναι δυνατόν να ελεγχθεί εύκολα η φθορά των επενδύσεων του συστήματος πέδησης πορείας, εκτός ή από το κάτω μέρος του οχήματος, χρησιμοποιώντας μόνο τα εργαλεία ή τον εξοπλισμό που κατά κανόνα διατίθενται με το όχημα 7 για παράδειγμα, προβλέποντας κατάλληλες οπές επιθεώρησης ή άλλους τρόπους.

2.2.2.9. Τα συστήματα πέδησης πρέπει να είναι τέτοια ώστε το ρυμουλκούμενο να σταματά αυτομάτως σε περίπτωση αποσύνδεσης της ζεύξης ενόσω το ρυμουλκούμενο ευρίσκεται εν κινήσει. Ωστόσο, η απαίτηση αυτή δεν εφαρμόζεται για ρυμουλκούμενα των οποίων η μέγιστη μάζα δεν υπερβαίνει 1,5 t, υπό τον όρο ότι τα ρυμουλκούμενα αυτά, πέραν της κύριας, διαθέτουν και δευτερεύουσα ζεύξη (αλυσίδα, καλώδιο, κ.λπ.), η οποία, σε περίπτωση αποσύνδεσης της κύριας ζεύξης, μπορεί να εμποδίσει τη ράβδο έλξης να αγγίξει το έδαφος και παρέχει κάποια εναπομένουσα δυνατότητα οδήγησης του ρυμουλκουμένου.

2.2.2.10. Σε κάθε ρυμουλκούμενο το οποίο απαιτείται να εφοδιάζεται με σύστημα πέδησης πορείας, πρέπει να εξασφαλίζεται πέδηση στάθμευσης ακόμη και όταν το ρυμουλκούμενο έχει αποσυνδεθεί από το έλκον όχημα. Πρέπει να είναι δυνατή η ενεργοποίηση του συστήματος πέδησης στάθμευσης από πρόσωπο επί του εδάφους 7 ωστόσο, σε περίπτωση που το ρυμουλκούμενο χρησιμοποιείται για τη μεταφορά επιβατών, πρέπει να είναι δυνατή η ενεργοποίηση αυτού του συστήματος πέδησης από το εσωτερικό του ρυμουλκουμένου. Ο όρος «ενεργοποίηση» καλύπτει επίσης την ενέργεια ελευθέρωσης της πέδης.

2.2.2.11. Εάν το ρυμουλκούμενο είναι εφοδιασμένο με διάταξη που παρέχει τη δυνατότητα να διακόπτεται η με πεπιεσμένο αέρα ενεργοποίηση του συστήματος πέδησης -εκτός από το σύστημα πέδησης στάθμευσης- η διάταξη αυτή πρέπει να έχει σχεδιαστεί και κατασκευαστεί έτσι ώστε να επανέρχεται στη θέση αδρανείας το αργότερο μέχρι την επανατροφοδότηση του ρυμουλκουμένου με πεπιεσμένο αέρα.

2.2.2.12. Ρυμουλκούμενα των κατηγοριών Ο3 και Ο4 εφοδιασμένα με σύστημα διπλής σωλήνωσης τροφοδότησης με αέρα πρέπει να πληρούν τους όρους που καθορίζονται στο ανωτέρω σημείο 2.2.1.18.3.

2.2.2.13. Ρυμουλκούμενα των κατηγοριών Ο3 και Ο4 πρέπει να εφοδιάζονται με σύστημα αντιεμπλοκής κατά την πέδηση (ABS) σύμφωνα με τις απαιτήσεις του παραρτήματος X.

2.2.2.14. Σε περίπτωση που οχήματα τα οποία δεν αναφέρονται στο ανωτέρω σημείο 2.2.2.13 εφοδιάζονται με σύστημα αντιεμπλοκής κατά την πέδηση (ABS), πρέπει να πληρούν τις απαιτήσεις του παραρτήματος X.

2.2.2.15. Το βοηθητικό σύστημα πρέπει να τροφοδοτείται με ενέργεια έτσι ώστε κατά τη λειτουργία του η διάταξη(-εις) αποθήκευσης ενέργειας του συστήματος πέδησης πορείας να διατηρείται (-ούνται) σε πίεση ίση προς τουλάχιστον 80 % της ελάχιστης πίεσης τροφοδότησης του έλκοντος οχήματος όπως προδιαγράφεται στο σημείο 3.1.2.2 του προσαρτήματος στο παράρτημα II.

2.2.2.15.1. Σε περίπτωση θραύσης ή διαρροής από το βοηθητικό σύστημα ή από συνδεόμενες σωληνώσεις, το άθροισμα των δυνάμεων που ασκούνται στην περιφέρεια των πεδούμενων τροχών πρέπει να είναι τουλάχιστον 80 % της τιμής που προδιαγράφεται για το ρυμουλκούμενο στο σημείο 2.2.1.2.1 του παραρτήματος II. Ωστόσο, όταν η θραύση ή η διαρροή επηρεάζει το σήμα ελέγχου της ειδικής διάταξης που προβλέπεται στο σημείο 6 του προσαρτήματος στο παράρτημα II, ισχύουν οι απαιτήσεις για τις επιδόσεις που προβλέπονται εκεί.

3. ΑΙΤΗΣΗ ΓΙΑ ΕΓΚΡΙΣΗ ΕΚ ΤΥΠΟΥ

3.1. Η αίτηση για έγκριση ΕΚ τύπου, σύμφωνα με το άρθρο 3 παράγραφος 4 της οδηγίας 70/156/ΕΟΚ, για τύπο οχήματος όσον αφορά το σύστημα πέδησης υποβάλλεται από τον κατασκευαστή του οχήματος.

3.2. Υπόδειγμα του εγγράφου πληροφοριών δίδεται στο παράρτημα XVIII όσον αφορά τα μηχανοκίνητα οχήματα ή στο παράρτημα XIX όσον αφορά τα ρυμουλκούμενα με συστήματα πέδησης διαφορετικά από πέδηση αδράνειας.

3.3. Στην τεχνική υπηρεσία που είναι αρμόδια για τη διενέργεια των δοκιμών έγκρισης διατίθεται όχημα αντιπροσωπευτικό του προς έγκριση τύπου οχήματος.

4. ΧΟΡΗΓΗΣΗ ΕΓΚΡΙΣΗΣ ΕΚ ΤΥΠΟΥ

4.1. Εάν πληρούνται οι σχετικές διατάξεις χορηγείται πιστοποιητικό έγκρισης ΕΚ τύπου σύμφωνα με το άρθρο 3 παράγραφος 4 της οδηγίας 70/156/ΕΟΚ.

4.2. Υπόδειγμα του πιστοποιητικού έγκρισης τύπου δίδεται στο παράρτημα IX προσάρτημα 1.

4.3. Για κάθε τύπο οχήματος που εγκρίθηκε χορηγείται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Κράτος μέλος δεν επιτρέπεται να χορηγεί τον ίδιο αριθμό για διαφορετικό τύπο οχήματος.

5. ΤΡΟΠΟΠΟΙΗΣΕΙΣ ΤΥΠΟΥ ΚΑΙ ΤΡΟΠΟΠΟΙΗΣΕΙΣ ΕΓΚΡΙΣΕΩΝ

5.1. Σε περίπτωση τροποποιήσεων τύπου που έχει εγκριθεί σύμφωνα με την παρούσα οδηγία ισχύουν οι διατάξεις του άρθρου 5 της οδηγίας 70/156/ΕΟΚ.

6. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

6.1. Πρέπει να λαμβάνονται μέτρα για τη συμμόρφωση της παραγωγής σύμφωνα με τις διατάξεις που προβλέπονται στο άρθρο 10 της οδηγίας 70/156/ΕΟΚ.

(1) Έως ότου συμφωνηθούν ενιαίες διαδικασίες για τον υπολογισμό των επιπτώσεων των επιβραδυντών στις ρυθμίσεις του προσαρτήματος στο σημείο 1.1.4.2 του παραρτήματος II, ο ορισμός αυτός δεν καλύπτει τα οχήματα που είναι εφοδιασμένα με ανατροφοδοτικά συστήματα πέδησης.

(2) Έως ότου συμφωνηθούν ενιαίες διαδικασίες για τον υπολογισμό των επιπτώσεων των επιβραδυντών στις ρυθμίσεις του προσαρτήματος στο σημείο 1.1.4.2 του παραρτήματος II, τα οχήματα που εφοδιάζονται με ενσωματωμένο επιβραδυντή πρέπει να διαθέτουν σύστημα αντιεμπλοκής, το οποίο να επενεργεί τουλάχιστον στο σύστημα πέδησης πορείας του άξονα που ελέγχεται από τον επιβραδυντή καθώς και στον ίδιο τον επιβραδυντή, και το οποίο να πληροί τις απαιτήσεις που καθορίζονται στο παράρτημα X.

(3) Το σημείο αυτό πρέπει να ερμηνευθεί ως εξής: οι επιδόσεις του συστήματος πέδησης πορείας και του δευτερεύοντος συστήματος πέδησης πρέπει να παραμένουν εντός των ορίων που προδιαγράφονται στην οδηγία, ακόμα και κατά τη διάρκεια στιγμιαίας αποσύνδεσης.

(4) Το σημείο αυτό πρέπει να ερμηνευθεί ως εξής: είναι σημαντικό, σε όλες τις περιπτώσεις, να εφοδιάζεται το σύστημα πέδησης πορείας με διάταξη (π.χ. βαλβίδα περιορισμού λειτουργίας) η οποία να εξασφαλίζει ότι εξακολουθεί να είναι δυνατή η πέδηση του οχήματος από το σύστημα πέδησης πορείας, αλλά με τις επιδόσεις που προδιαγράφονται για το δευτερεύον σύστημα πέδησης.

ΠΑΡΑΡΤΗΜΑ II

Δοκιμές πέδησης και επιδόσεις των συστημάτων πέδησης

1. ΔΟΚΙΜΕΣ ΠΕΔΗΣΗΣ

1.1. Γενικά

1.1.1. Οι επιδόσεις που προδιαγράφονται για τα συστήματα πέδησης βασίζονται στην απόσταση πέδησης ή/και στη μέση πλήρως ανεπτυγμένη επιβράδυνση. Οι επιδόσεις του συστήματος πέδησης καθορίζονται με μέτρηση της απόστασης πέδησης σε συνάρτηση προς την αρχική ταχύτητα του οχήματος ή/και με μέτρηση της μέσης πλήρως ανεπτυγμένης επιβράδυνσης κατά τη διάρκεια της δοκιμής.

1.1.2. Η απόσταση πέδησης είναι η απόσταση που καλύπτει το όχημα από τη στιγμή που ο οδηγός αρχίζει να ενεργοποιεί το όργανο χειρισμού του συστήματος πέδησης μέχρι τη στιγμή που ακινητοποιείται το όχημα 7 η αρχική ταχύτητα του οχήματος v1 είναι η ταχύτητα κατά τη στιγμή που ο οδηγός αρχίζει να ενεργοποιεί το όργανο χειρισμού του συστήματος πέδησης 7 η αρχική ταχύτητα πρέπει να μην είναι μικρότερη από 98 % της ταχύτητας που προδιαγράφεται για την εν λόγω δοκιμή. Η μέση πλήρως ανεπτυγμένη επιβράδυνση (dm) υπολογίζεται ως ο μέσος όρος της επιβράδυνσης σε συνάρτηση προς την απόσταση που διανύεται κατά το διάστημα από vb έως ve, σύμφωνα με τον ακόλουθο τύπο:

dm = >NUM>vb2 - ve2 >DEN>25,92 (se - sb)

m/s2

όπου:

v1 = η ανωτέρω οριζόμενη ταχύτητα

vb = ταχύτητα του οχήματος ίση προς 0,8 v1, σε km/h

ve = ταχύτητα του οχήματος ίση προς 0,1 v1, σε km/h

sb = διανυθείσα απόσταση μεταξύ v1 και vb, σε μέτρα

se = διανυθείσα απόσταση μεταξύ v1 και ve, σε μέτρα

Η ταχύτητα και η απόσταση καθορίζονται με όργανα μέτρησης ακριβείας ± 1 % της ταχύτητας που προδιαγράφεται για τη δοκιμή. Η επιβράδυνση dm επιτρέπεται να καθορίζεται με μεθόδους διαφορετικές από εκείνες για τη μέτρηση της ταχύτητας και της απόστασης 7 στην περίπτωση αυτή η ακρίβεια της επιβράδυνσης dm πρέπει να είναι ± 3 %.

1.1.3. Για την έγκριση τύπου κάθε οχήματος, οι επιδόσεις της πέδησης μετρούνται με δοκιμές που διενεργούνται σε οδό υπό τις εξής συνθήκες:

1.1.3.1. η κατάσταση του οχήματος όσον αφορά τη μάζα πρέπει να είναι η προδιαγραφόμενη για κάθε τύπο δοκιμής και να αναφέρεται στο πρακτικό δοκιμής (παράρτημα IX, προσάρτημα 2) 7

1.1.3.2. η δοκιμή πρέπει να διενεργείται με τις ταχύτητες που προδιαγράφονται για κάθε τύπο δοκιμής. Όταν το όχημα έχει κατασκευαστεί έτσι ώστε η μέγιστη ταχύτητά του να είναι μικρότερη από την ταχύτητα που προδιαγράφεται για τη δοκιμή, η δοκιμή διενεργείται με τη μέγιστη ταχύτητα του οχήματος 7

1.1.3.3. κατά τη διάρκεια των δοκιμών, η δύναμη που ασκείται στο όργανο χειρισμού του συστήματος πέδησης προκειμένου να επιτευχθεί η προδιαγραφόμενη επίδοση πρέπει να μην υπερβαίνει τη μέγιστη δύναμη που καθορίζεται για την κατηγορία του υπό δοκιμή οχήματος 7

1.1.3.4. με την επιφύλαξη των απαιτήσεων που προβλέπονται στο κατωτέρω σημείο 1.1.4.2, η επιφάνεια της οδού πρέπει να προσφέρει καλές συνθήκες πρόσφυσης 7

1.1.3.5. οι δοκιμές πρέπει να διενεργούνται χωρίς άνεμο που ενδεχομένως να επηρεάσει τα αποτελέσματα 7

1.1.3.6. κατά την έναρξη των δοκιμών τα ελαστικά επίσωτρα πρέπει να είναι ψυχρά και η πίεσή τους πρέπει να είναι η προδιαγραφόμενη για το πραγματικό φορτίο που φέρουν οι τροχοί όταν το όχημα είναι ακινητοποιημένο 7

1.1.3.7. οι προδιαγραφόμενες επιδόσεις πρέπει να επιτυγχάνονται χωρίς εμπλοκή των τροχών, χωρίς το όχημα να αποκλίνει από την τροχιά του και χωρίς ασυνήθιστους κραδασμούς. Επιτρέπεται εμπλοκή των τροχών όπου αναφέρεται ιδιαιτέρως.

1.1.4. Συμπεριφορά του οχήματος κατά την πέδηση

1.1.4.1. Κατά τις δοκιμές πέδησης και ιδίως κατά τις δοκιμές με μεγάλη ταχύτητα, πρέπει να ελέγχεται η γενική συμπεριφορά του οχήματος κατά την πέδηση.

1.1.4.2. Η συμπεριφορά πέδησης οχημάτων των κατηγοριών Μ, Ν, Ο3 και Ο4 επί οδού με μειωμένη πρόσφυση πρέπει να πληροί τους όρους που ορίζονται στο προσάρτημα του παρόντος παραρτήματος.

1.2. Δοκιμή τύπου Ο (κανονική δοκιμή επιδόσεων με ψυχρές πέδες)

1.2.1. Γενικά

1.2.1.1. Οι πέδες πρέπει να είναι ψυχρές. Πέδη θεωρείται ότι είναι ψυχρή όταν η θερμοκρασία που μετράται στο δίσκο ή στο εξωτερικό του τυμπάνου είναι κατώτερη των 100 °C.

1.2.1.2. Η δοκιμή πρέπει να διενεργείται υπό τις ακόλουθες συνθήκες:

1.2.1.2.1. το όχημα πρέπει να είναι έμφορτο, η μάζα του να κατανέμεται μεταξύ των αξόνων σύμφωνα με τη δήλωση του κατασκευαστή. Σε περίπτωση που προβλέπονται διαφορετικές κατανομές του φορτίου στους άξονες, η μέγιστη μάζα πρέπει να κατανέμεται μεταξύ των αξόνων έτσι ώστε το φορτίο κάθε άξονα να είναι ανάλογο προς το μέγιστο επιτρεπόμενο φορτίο κάθε άξονα 7 στην περίπτωση των οχημάτων έλξης των ημιρυμουλκουμένων, το φορτίο επιτρέπεται να ανακατανεμηθεί κατά προσέγγιση στο ήμισυ της απόστασης μεταξύ της θέσης του κύριου πείρου ζεύξης που προκύπτει από τις ανωτέρω συνθήκες φόρτωσης και της διαμέσου του (των) οπίσθιου(-ων) άξονα(-ων) 7

1.2.1.2.2. κάθε δοκιμή πρέπει να επαναλαμβάνεται με το όχημα άφορτο. Όταν πρόκειται για μηχανοκίνητο όχημα επιτρέπεται να υπάρχει στο εμπρόσθιο κάθισμα, εκτός από τον οδηγό, δεύτερο πρόσωπο που να είναι επιφορτισμένο με την καταγραφή των αποτελεσμάτων της δοκιμής. Σε περίπτωση μηχανοκίνητου οχήματος που έχει σχεδιαστεί για να έλκει ημιρυμουλκούμενο, οι δοκιμές χωρίς φορτίο πρέπει να διενεργούνται στο έλκον όχημα άνευ ρυμουλκουμένου, που να φέρει όμως φορτίο αντιπροσωπευτικό του εδράνου ζεύξης καθώς και φορτίο που να προσομοιώνει τον εφεδρικό τροχό, εάν αυτός αποτελεί τμήμα της κανονικής εξάρτησης του οχήματος. Σε περίπτωση οχήματος που υποβάλλεται προς δοκιμή ως γυμνό πλαίσιο με θάλαμο οδήγησης, επιτρέπεται να προστεθεί φορτίο που να προσομοιώνει τη μάζα του αμαξώματος, η οποία να μην υπερβαίνει την ελάχιστη μάζα που δηλώνει ο κατασκευαστής σύμφωνα με το παράρτημα XVIII 7

1.2.1.2.3. τα προδιαγραφόμενα όρια για τις ελάχιστες επιδόσεις, τόσο κατά τις δοκιμές στο άφορτο όχημα όσο και κατά τις δοκιμές στο έμφορτο όχημα, είναι τα καθοριζόμενα κατωτέρω για κάθε κατηγορία οχημάτων 7 το όχημα πρέπει να πληρεί τόσο την προδιαγραφή για την απόσταση πέδησης όσο και την προδιαγραφή για τη μέση πλήρως ανεπτυγμένη επιβράδυνση της αντίστοιχης κατηγορίας οχημάτων, αλλά ενδέχεται να μην είναι αναγκαία η μέτρηση αμφοτέρων των παραμέτρων 7

1.2.1.2.4. η οδός πρέπει να είναι οριζόντια.

1.2.2. Δοκιμή τύπου Ο με τον κινητήρα αποσυμπλεγμένο

1.2.2.1. Η δοκιμή πρέπει να εκτελείται με την ταχύτητα που προδιαγράφεται για την κατηγορία που υπάγεται το όχημα 7 για τα μεγέθη που προδιαγράφονται εν προκειμένω είναι αποδεκτή ορισμένη ανοχή. Πρέπει να επιτυγχάνονται οι ελάχιστες επιδόσεις που προδιαγράφονται για κάθε κατηγορία.

1.2.3. Δοκιμή τύπου Ο με τον κινητήρα συμπλεγμένο

1.2.3.1. Ανεξάρτητα από την δοκιμή που προβλέπεται στο σημείο 1.2.2, πρέπει να εκτελούνται συμπληρωματικές δοκιμές με διαφορετικές ταχύτητες με τον κινητήρα συμπλεγμένο, εκ των οποίων η χαμηλότερη αντιστοιχεί σε 30 % και η ανώτατη σε 80 % της μέγιστης ταχύτητας του οχήματος. Μετρούνται οι μέγιστες πραγματικές επιδόσεις και στο πρακτικό δοκιμής καταγράφεται η συμπεριφορά του οχήματος. Οχήματα έλκοντα ημιρυμουλκούμενα που φορτίζονται τεχνητά για να προσομοιώνονται αποτελέσματα έμφορτου ημιρυμουλκούμενου δεν υπόκεινται σε δοκιμή με ταχύτητα άνω των 80 km/h.

1.2.3.2. Περαιτέρω δοκιμές διενεργούνται με τον κινητήρα συμπλεγμένο, από την ταχύτητα που προδιαγράφεται για την κατηγορία στην οποία υπάγεται το όχημα. Πρέπει να επιτυγχάνονται οι ελάχιστες επιδόσεις που προδιαγράφονται για κάθε κατηγορία. Οχήματα έλκοντα ημιρυμουλκούμενα που φορτίζονται τεχνητά για να προσομοιώνουν τα αποτελέσματα έμφορτου ημιρυμουλκούμενου δεν υπόκεινται σε δοκιμή με ταχύτητα άνω των 80 km/h.

1.2.4. Δοκιμή τύπου Ο για οχήματα της κατηγορίας Ο εφοδιασμένα με πέδες πεπιεσμένου αέρα (αερόφρενα)

1.2.4.1. Οι επιδόσεις πέδησης του ρυμουλκούμενου είναι δυνατόν να υπολογισθούν είτε με βάση τον συντελεστή πέδησης του έλκοντος οχήματος με ρυμουλκούμενο και τη δύναμη που μετράται επί της ζεύξης, είτε, σε ορισμένες περιπτώσεις, με βάση το συντελεστή πέδησης του έλκοντος οχήματος με το ρυμουλκούμενο ενώ πεδείται μόνο το ρυμουλκούμενο. Ο κινητήρας του έλκοντος οχήματος πρέπει να είναι αποσυμπλεγμένος κατά τη διάρκεια της δοκιμής πέδησης. Στην περίπτωση που πεδείται μόνο το ρυμουλκούμενο, προκειμένου να λαμβάνεται υπόψη η πρόσθετη επιβραδυνόμενη μάζα, ως επίδοση θεωρείται η μέση πλήρως ανεπτυγμένη επιβράδυνση.

1.2.4.2. Εξαιρέση των περιπτώσεων που αναφέρονται στα σημεία 1.2.4.3 και 1.2.4.4 για να καθορισθεί ο συντελεστής πέδησης του ρυμουλκουμένου είναι αναγκαία η μέτρηση του συντελεστή πέδησης του έλκοντος οχήματος με ρυμουλκούμενο και της δύναμης στη ζεύξη. Το έλκον όχημα πρέπει να πληρεί τις απαιτήσεις που ορίζονται στο προσάρτημα για το σημείο 1.1.4.2 του παραρτήματος II όσον αφορά την συνάρτηση μεταξύ του λόγου

>NUM>TM >DEN>PM

και της πίεσης pm. Ο συντελεστής πέδησης του ρυμουλκουμένου υπολογίζεται σύμφωνα με τον ακόλουθο τύπο:

zR = zR + M + >NUM>D >DEN>PR

όπου:

zR = συντελεστής πέδησης του ρυμουλκουμένου,

zR+M = συντελεστής πέδησης του έλκοντος οχήματος με το ρυμουλκούμενο,

D = δύναμη στη ζεύξη

(έλκουσα δύναμη: D > 0)

(θλιπτική δύναμη: D < 0).

PR = συνολική κάθετη στατική αντίδραση μεταξύ επιφάνειας της οδού και των τροχών του ρυμουλκουμένου.

1.2.4.3. Εάν το ρυμουλκούμενο διαθέτει σύστημα συνεχούς ή ημισυνεχούς πέδησης όπου η πίεση στους κυλίνδρους ενεργοποίησης των πεδών δεν μεταβάλλεται κατά την πέδηση παρά τη δυναμική μετατόπιση του φορτίου του άξονα, καθώς και στην περίπτωση των ημιρυμουλκουμένων, επιτρέπεται πέδηση μόνον του ρυμουλκουμένου. Ο συντελεστής πέδησης του ρυμουλκουμένου υπολογίζεται σύμφωνα με τον ακόλουθο τύπο:

zR = (zR + M - R) Χ >NUM>(PM + PR) >DEN>PR + R

όπου:

R= τιμή αντίστασης κύλισης = 0,01

PM = συνολική κάθετη στατική αντίδραση μεταξύ επιφάνειας της οδού και των τροχών των οχημάτων έλξης των ρυμουλκουμένων

1.2.4.4. Εναλλακτικώς, ο συντελεστής πέδησης του ρυμουλκουμένου είναι δυνατόν να υπολογισθεί από την πέδηση μόνο του ρυμουλκουμένου. Στην περίπτωση αυτή η πίεση είναι η ίδια με την πίεση που μετράται στους κύλινδρους ενεργοποίησης των πεδών κατά τη διάρκεια της πέδησης του συρμού.

1.3. Δοκιμή τύπου I (δοκιμή εξασθένησης της πέδησης)

1.3.1. Με επαναλαμβανόμενη πέδηση

1.3.1.1. Για την δοκιμή του συστήματος πέδησης πορείας όλων των μηχανοκίνητων οχημάτων διενεργούνται στο έμφορτο όχημα διαδοχικές συσφίξεις και αποσυσφίξεις των πεδών επί όσες φορές και υπό τις συνθήκες που αναφέρονται στον κατωτέρω πίνακα:

>ΘΕΣΗ ΠΗΝΑΚΑ>

όπου:

v1 = βλέπε σημείο 1.1.2,

v2 = ταχύτητα στο τέλος της πέδησης,

vmax = μέγιστη ταχύτητα του οχήματος,

n = αριθμός συσφίξεων πεδών,

Δt = διάρκεια κύκλου πέδησης (χρόνος που διανύεται από την έναρξη μιας πέδησης μέχρι την αρχή της επομένης).

1.3.1.2. Εάν τα χαρακτηριστικά του οχήματος δεν επιτρέπουν την τήρηση της προδιαγραφόμενης διάρκειας επί Δt, επιτρέπεται να αυξηθεί η διάρκεια 7 πάντως, επιπλέον του χρόνου που είναι αναγκαίος για την πέδηση και την επιτάχυνση του οχήματος πρέπει να προβλέπεται χρονική διάρκεια 10 δευτερολέπτων για κάθε κύκλο, προκειμένου να σταθεροποιηθεί η ταχύτητα v1.

1.3.1.3. Στις δοκιμές αυτές η δύναμη που ασκείται στο όργανο χειρισμού πρέπει να ρυθμίζεται έτσι ώστε, κατά την πρώτη ενεργοποίηση των πεδών, η τιμή της μέσης πλήρως ανεπτυγμένης επιβράδυνσης να είναι 3 m/s2. Η δύναμη αυτή πρέπει να παραμένει σταθερή κατά τη διάρκεια των επομένων ενεργοποιήσεων των πεδών.

1.3.1.4. Κατά τη διάρκεια των ενεργοποιήσεων των πεδών ο κινητήρας πρέπει να παραμένει συνεχώς συμπλεγμένος με την ανώτατη σχέση μετάδοσης κίνησης (εξαιρέσει του υπερπολλαπλασιασμού «overdrive», κ.λπ.).

1.3.1.5. Κατά την επιτάχυνση έπειτα από πέδηση, το κιβώτιο ταχυτήτων πρέπει να χρησιμοποιείται έτσι ώστε να επιτυγχάνεται η ταχύτητα v1 στο συντομότερο δυνατό χρόνο (μέγιστη επιτάχυνση που επιτρέπει ο κινητήρας και το κιβώτιο ταχυτήτων).

1.3.2. Με συνεχή πέδηση

1.3.2.1. Το σύστημα πέδησης πορείας των ρυμουλκουμένων κατηγοριών Ο2, Ο3 και Ο4 δοκιμάζονται έτσι ώστε, όταν το όχημα είναι έμφορτο, η απορρόφηση ενέργειας από τις πέδες να είναι ισοδύναμη εκείνης που προκύπτει στο ίδιο χρονικό διάστημα για το έμφορτο όχημα το οποίο διατηρείται σε σταθερή ταχύτητα 40 km/h για διαδρομή 1,7 km με κατωφέρεια 7 %.

1.3.2.2. Η δοκιμή επιτρέπεται να εκτελείται σε οριζόντια οδό, ενώ το ρυμουλκούμενο έλκεται από μηχανοκίνητο όχημα. Η δύναμη που ασκείται στο όργανο χειρισμού κατά τη δοκιμή πρέπει να ρυθμίζεται, έτσι ώστε να διατηρείται σταθερή η αντίσταση του ρυμουλκούμενου (7 % του μέγιστου στατικού φορτίου των αξόνων του ρυμουλκουμένου). Εάν η διαθέσιμη για την έλξη ισχύς δεν επαρκεί, η δοκιμή επιτρέπεται να εκτελεστεί με μικρότερη ταχύτητα επί μακρύτερης διαδρομής όπως προκύπτει από τον ακόλουθο πίνακα:

>ΘΕΣΗ ΠΗΝΑΚΑ>

1.3.3. Επιδόσεις θερμών πεδών

1.3.3.1. Στο τέλος της δοκιμής τύπου I (δοκιμή που περιγράφεται στο σημείο 1.3.1 ή δοκιμή που περιγράφεται στο σημείο 1.3.2 του παρόντος παραρτήματος) μετρούνται οι επιδόσεις του θερμού συστήματος πέδησης πορείας υπό τις ίδιες συνθήκες (και ιδίως με σταθερή δύναμη επί του οργάνου χειρισμού, μικρότερη ή ίση προς την πραγματικά χρησιμοποιούμενη μέση δύναμη) που προβλέπονται για την δοκιμή τύπου Ο με αποσυμπλεγμένο κινητήρα (οι συνθήκες θερμοκρασίας ενδέχεται να διαφέρουν). Για τα μηχανοκίνητα οχήματα η επίδοση των θερμών πεδών δεν επιτρέπεται να είναι κατώτερη από 80 % της επίδοσης που προβλέπεται για την κατηγορία του υπό δοκιμή οχήματος, ούτε κατώτερη από 60 % της τιμής που καταγράφεται κατά τη δοκιμή τύπου Ο με αποσυμπλεγμένο κινητήρα. Ωστόσο, στην περίπτωση των ρυμουλκουμένων, η δύναμη πέδησης των θερμών πεδών στην περιφέρεια των τροχών, όταν η ταχύτητα δοκιμής είναι 40 km/h, δεν επιτρέπεται να είναι κατώτερη από 36 % του μέγιστου στατικού φορτίου των τροχών, ούτε κατώτερη από 60 % της τιμής που καταγράφεται κατά τη δοκιμή τύπου Ο με την ίδια ταχύτητα.

1.3.3.2. Στην περίπτωση που μηχανοκίνητο όχημα ικανοποιεί την απαίτηση του 60 % όπως καθορίζεται στο ανωτέρω σημείο 1.3.3.1, αλλά δεν ικανοποιεί την απαίτηση του 80 % όπως καθορίζεται στο ανωτέρω σημείο 1.3.3.1, επιτρέπεται να εκτελεστεί μια ακόμη δοκιμή με τις πέδες θερμές ασκώντας δύναμη στο όργανο χειρισμού η οποία να μην υπερβαίνει την καθοριζόμενη στο σημείο 2.1.1 του παρόντος παραρτήματος. Τα αποτελέσματα και των δύο δοκιμών αναφέρονται στο πρακτικό δοκιμής.

1.4. Δοκιμή τύπου II (δοκιμή συμπεριφοράς του οχήματος σε μακρά κατωφέρεια)

1.4.1. Τα έμφορτα οχήματα δοκιμάζονται κατά τρόπο ώστε η απορρόφηση ενέργειας να είναι ισοδύναμη εκείνης που καταγράφεται κατά το ίδιο χρονικό διάστημα για έμφορτο όχημα που οδηγείται με μέση ταχύτητα 30 km/h για διαδρομή μήκους 6 km με κατωφέρεια 6 %, με την κατάλληλη σχέση μετάδοσης στο κιβώτιο ταχυτήτων (αν πρόκειται για μηχανοκίνητο όχημα) και, εάν το όχημα διαθέτει, με τη χρήση επιβραδυντή. Η χρησιμοποιούμενη σχέση μετάδοσης κίνησης πρέπει να είναι τέτοια ώστε οι στροφές του κινητήρα να μην υπερβαίνουν την προδιαγραφόμενη από τον κατασκευαστή μέγιστη τιμή.

1.4.2. Για τα οχήματα στα οποία η ενέργεια απορροφάται μόνο με την δράση πέδησης του κινητήρα είναι αποδεκτή ανοχή ± 5 km/h της μέσης ταχύτητας και χρησιμοποιείται η σχέση μετάδοσης κίνησης που καθιστά δυνατή τη σταθεροποίηση της ταχύτητας του οχήματος στην τιμή που είναι πλησιέστερη προς την ταχύτητα 30 km/h σε κατωφέρεια 6 %. Εάν η επίδοση της δράσης πέδησης μόνου του κινητήρα καθορίζεται με μέτρηση της επιβράδυνσης, αρκεί η μετρούμενη μέση επιβράδυνση να είναι τουλάχιστον 0,5 m/s2.

1.4.3. Στο τέλος της δοκιμής, η επίδοση του θερμού συστήματος πέδησης πορείας μετρείται υπό τις αυτές συνθήκες που προβλέπονται για τη δοκιμή τύπου Ο με αποσυμπλεγμένο κινητήρα (οι συνθήκες θερμοκρασίας ενδέχεται φυσικά να είναι διαφορετικές). Η επίδοση του θερμού συστήματος πρέπει να έχει ως αποτέλεσμα απόσταση πέδησης η οποία να μην υπερβαίνει τις ακόλουθες τιμές και μέση πλήρως ανεπτυγμένη επιβράδυνση όχι μικρότερη από τις ακόλουθες τιμές όταν η ασκούμενη δύναμη στο όργανο χειρισμού δεν υπερβαίνει τα 700 Ν:

κατηγορία Μ3:

s = 0,15 v + >NUM>1,33 v2 >DEN>130

(ο δεύτερος προσθεταίος αντιστοιχεί σε μέση πλήρως ανεπτυγμένη επιβράδυνση 3,75 m/s2) 7

κατηγορία Ν3:

s = 0,15 v + >NUM>1,33 v2 >DEN>115

(ο δεύτερος προσθεταίος αντιστοιχεί σε μέση πλήρως ανεπτυγμένη επιβράδυνση 3,3 m/s2).

1.5. Δοκιμή τύπου IIA

1.5.1. Τα έμφορτα οχήματα δοκιμάζονται κατά τρόπο ώστε η απορρόφηση ενέργειας να είναι ισοδύναμη εκείνης που καταγράφεται κατά το ίδιο χρονικό διάστημα για έμφορτο όχημα που οδηγείται με μέση ταχύτητα 30 km/h για διαδρομή μήκους 6 km με κατωφέρεια 7 %. Κατά τη διάρκεια της δοκιμής δεν επιτρέπεται να ενεργοποιούνται το σύστημα πέδησης πορείας, το δευτερεύον σύστημα πέδησης και το σύστημα πέδησης στάθμευσης. Η χρησιμοποιούμενη σχέση μετάδοσης πρέπει να είναι τέτοια ώστε οι στροφές του κινητήρα να μην υπερβαίνουν την προδιαγραφόμενη από τον κατασκευαστή μέγιστη τιμή. Ενσωματωμένος επιβραδυντής επιτρέπεται να χρησιμοποιείται, υπό τον όρο ότι είναι κατάλληλος ώστε να μην ενεργοποιείται ταυτοχρόνως το σύστημα πέδησης πορείας 7 αυτό μπορεί να διαπιστωθεί ελέγχοντας ότι παραμένουν ψυχρές οι πέδες πορείας, όπως ορίζεται στο σημείο 1.2.1.1 του παρόντος παραρτήματος.

1.5.2. Για τα οχήματα στα οποία η ενέργεια απορροφάται μόνο με την δράση πέδησης του κινητήρα είναι αποδεκτή ανοχή ± 5 km/h της μέσης ταχύτητας και χρησιμοποιείται η σχέση μετάδοσης κίνησης που καθιστά δυνατή τη σταθεροποίηση της ταχύτητας του οχήματος στην τιμή που είναι πλησιέστερη προς την ταχύτητα 30 km/h σε κατωφέρεια 7 %. Εάν η επίδοση της δράσης πέδησης μόνου του κινητήρα καθορίζεται με μέτρηση της επιβράδυνσης αρκεί η μετρούμενη μέση επιβράδυνση να είναι τουλάχιστον 0,6 m/s2.

1.6. Δοκιμή τύπου III (δοκιμή εξασθένησης της πέδησης σε οχήματα κατηγορίας Ο4)

1.6.1. Δοκιμή σε στίβο δοκιμών

Οι συνθήκες για τη δοκιμή σε στίβο (οδό) είναι οι ακόλουθες:

>ΘΕΣΗ ΠΗΝΑΚΑ>

Ο συντελεστής πέδησης του ρυμουλκουμένου υπολογίζεται σύμφωνα με το σημείο 1.2.4.3 του παρόντος παραρτήματος:

zR = (zR + M - R) Χ >NUM>(PM + PR) >DEN>PR + R

Η ταχύτητα στο τέλος της πέδησης υπολογίζεται σύμφωνα με τον ακόλουθο τύπο (βλέπε παράρτημα VII προσάρτημα 1 σημείο 3.1.5):

>ΑΡΧΗ ΓΡΑΦΗΚΟΥ>

PM + P1 + (P24) v2 = v1 √ PM + P1 + P2>ΤΕΛΟΣ ΓΡΑΦΗΚΟΥ>

όπου:

ZR = συντελεστής πέδησης του ρυμουλκουμένου

ZR+M = συντελεστής πέδησης του συρμού οχημάτων (μηχανοκίνητο όχημα και ρυμουλκούμενο)

R = τιμή αντίστασης κύλισης = 0,01

PM = συνολική κάθετη στατική αντίδραση μεταξύ της επιφανείας της οδού και των τροχών οχήματος που έλκει ρυμουλκούμενο (kg)

PR = συνολική κάθετη στατική αντίδραση μεταξύ της επιφανείας της οδού και των τροχών του ρυμουλκουμένου (kg)

P1 = μέρος της μάζας του ρυμουλκουμένου που φέρει(-ουν) ο (οι) μη πεδούμενος(-οι) άξονας(-ες) (kg)

P2 = μέρος της μάζας του ρυμουλκουμένου που φέρει(-ουν) ο (οι) πεδούμενος(-οι) άξονας(-ες) (kg)

v1 = αρχική ταχύτητα (km/h)

v2 = τελική ταχύτητα (km/h)

1.6.2. Επιδόσεις θερμών πεδών

Στο τέλος της δοκιμής σύμφωνα με το σημείο 1.6.1 η επίδοση του θερμού συστήματος πέδησης πορείας μετράται υπό τις ίδιες συνθήκες που προβλέπονται για τη δοκιμή τύπου Ο, αλλά υπό διαφορετικές συνθήκες θερμοκρασίας και εκκινώντας με αρχική ταχύτητα 60 km/h. Η δύναμη των θερμών πεδών στην περιφέρεια των τροχών πρέπει να μην είναι μικρότερη από 40 % του μέγιστου στατικού φορτίου των τροχών, ούτε μικρότερη από 60 % της τιμής που καταγράφεται κατά τη δοκιμή τύπου Ο με την ίδια ταχύτητα.

2. ΕΠΙΔΟΣΕΙΣ ΤΩΝ ΣΥΣΤΗΜΑΤΩΝ ΠΕΔΗΣΗΣ

2.1. Οχήματα των κατηγοριών Μ και Ν

2.1.1. Συστήματα πέδησης πορείας

2.1.1.1. Προδιαγραφές σχετικά με τις δοκιμές

2.1.1.1.1. Τα συστήματα πέδησης πορείας των οχημάτων κατηγοριών Μ και Ν δοκιμάζονται υπό τις συνθήκες που εμφαίνονται στον κατωτέρω πίνακα:

>ΘΕΣΗ ΠΗΝΑΚΑ>

v = ταχύτητα δοκιμής, σε km/h

s = απόσταση πέδησης, σε m

dm = μέση πλήρως ανεπτυγμένη επιβράδυνση, με κανονικές στροφές του κινητήρα

f = ασκούμενη στο ποδόπληκτρο δύναμη,

vmax = μέγιστη ταχύτητα του οχήματος.

2.1.1.1.2. Σε περίπτωση μηχανοκίνητων οχημάτων που έχουν εγκριθεί για να έλκουν ρυμουλκούμενα χωρίς πέδηση, η ελάχιστη επίδοση που προδιαγράφεται για την αντίστοιχη κατηγορία μηχανοκίνητου οχήματος (δοκιμή τύπου Ο με αποσυμπλεγμένο κινητήρα) πρέπει να επιτυγχάνεται όταν το ρυμουλκούμενο χωρίς πέδηση έχει ζευχθεί στο μηχανοκίνητο όχημα και είναι έμφορτο με τη μέγιστη μάζα που δηλώνει ο κατασκευαστής του μηχανοκίνητου οχήματος. Ωστόσο, στην περίπτωση μηχανοκίνητων οχημάτων κατηγορίας Μ1, η ελάχιστη επίδοση πέδησης του έμφορτου ή άφορτου συρμού οχημάτων πρέπει να είναι τουλάχιστον 5,4 m/s2.

Η επίδοση του συρμού επαληθεύεται με υπολογισμούς, βασιζόμενη στη μέγιστη επίδοση πέδησης που επιτυγχάνεται στο έμφορτο (ή άφορτο όταν υπάγεται στην κατηγορία Μ1) μηχανοκίνητο όχημα μόνο του κατά τη διάρκεια της δοκιμής τύπου Ο με αποσυμπλεγμένο κινητήρα, χρησιμοποιώντας τον ακόλουθο τύπο (δεν απαιτούνται πρακτικές δοκιμές με ζευγμένο ρυμουλκούμενο χωρίς πέδηση):

dM + R = dM Χ >NUM>PM >DEN>PM + PR

όπου:

dM+R = υπολογισθείσα μέση πλήρως ανεπτυγμένη επιβράδυνση του μηχανοκίνητου οχήματος στο οποίο έχει ζευχθεί ρυμουλκούμενο χωρίς πέδηση (m/s2)

dM= μέγιστη πλήρως ανεπτυγμένη επιβράδυνση του μηχανοκίνητου οχήματος χωρίς ρυμουλκούμενο, η οποία επιτυγχάνεται κατά τη δοκιμή τύπου Ο με συμπλεγμένο κινητήρα (m/s2)

PM = μάζα του έμφορτου (ή άφορτου όταν υπάγεται στην κατηγορία Μ1) μηχανοκίνητου οχήματος

PR = μέγιστη μάζα του ρυμουλκούμενου χωρίς πέδηση, η οποία επιτρέπεται να ζευχθεί σύμφωνα με τη δήλωση του κατασκευαστή του μηχανοκίνητου οχήματος.

2.1.2. Δευτερεύοντα συστήματα πέδησης

2.1.2.1. Με το δευτερεύον σύστημα πέδησης, ακόμη και όταν το όργανο ενεργοποίησής του χρησιμοποιείται και για άλλες λειτουργίες πέδησης, πρέπει να επιτυγχάνεται απόσταση πέδησης που να μην υπερβαίνει τις ακόλουθες τιμές και μέση πλήρως ανεπτυγμένη επιβράδυνση που να μην είναι κατώτερη από τις ακόλουθες τιμές:

κατηγορία Μ1:

s = 0,1 v + >NUM>2 v2 >DEN>150

(ο δεύτερος προσθεταίος αντιστοιχεί σε μέση πλήρως ανεπτυγμένη επιβράδυνση 2,9 m/s2)

κατηγορίες Μ2, Μ3:

s = 0,15 v + >NUM>2 v2 >DEN>130

(ο δεύτερος προσθεταίος αντιστοιχεί σε μέση πλήρως ανεπτυγμένη επιβράδυνση 2,5 m/s2)

κατηγορία Ν:

s = 0,15 v + >NUM>2 v2 >DEN>115

(ο δεύτερος προσθεταίος αντιστοιχεί σε μέση πλήρως ανεπτυγμένη επιβράδυνση 2,2 m/s2)

2.1.2.2. Εάν το όργανο χειρισμού του δευτερεύοντος συστήματος πέδησης είναι χειροκίνητο, η προδιαγραφόμενη επίδοση πρέπει να επιτυγχάνεται με την άσκηση δύναμης επί του οργάνου χειρισμού που να μην υπερβαίνει 400 Ν στην περίπτωση οχημάτων κατηγορίας Μ1 και 600 Ν για τα οχήματα των λοιπών κατηγοριών και το όργανο χειρισμού πρέπει να είναι τοποθετημένο κατά τρόπο ώστε ο οδηγός να μπορεί να το αδράξει εύκολα και γρήγορα.

2.1.2.3. Εάν το όργανο χειρισμού του δευτερεύοντος συστήματος πέδησης είναι ποδοκίνητο, η προδιαγραφόμενη επίδοση πρέπει να επιτυγχάνεται με την άσκηση δύναμης επί του οργάνου χειρισμού που να μην υπερβαίνει 500 Ν στην περίπτωση οχημάτων κατηγορίας Μ1 και 700 Ν για τα οχήματα των λοιπών κατηγοριών και το όργανο χειρισμού πρέπει να είναι τοποθετημένο κατά τρόπο ώστε ο οδηγός να μπορεί να το ενεργοποιήσει εύκολα και γρήγορα.

2.1.2.4. Η επίδοση του δευτερεύοντος συστήματος πέδησης εξακριβώνεται με δοκιμή τύπου Ο με τον κινητήρα αποσυμπλεγμένο και τις ακόλουθες αρχικές ταχύτητες:

>ΘΕΣΗ ΠΗΝΑΚΑ>

2.1.2.5. Η δοκιμή για την αποτελεσματικότητα του δευτερεύοντος συστήματος πέδησης διενεργείται με προσομοίωση των πραγματικών συνθηκών αστοχίας του συστήματος πέδησης πορείας.

2.1.3. Συστήματα πέδησης στάθμευσης

2.1.3.1. Το σύστημα πέδησης στάθμευσης πρέπει, ακόμα και αν συνδυάζεται με ένα από τα άλλα συστήματα πέδησης, να είναι σε θέση να συγκρατήσει ακινητοποιημένο το έμφορτο όχημα σε ανωφέρεια ή κατωφέρεια 18 %.

2.1.3.2. Στα οχήματα για τα οποία έχει χορηγηθεί άδεια για τη ζεύξη ρυμουλκουμένου, το σύστημα πέδησης στάθμευσης του έλκοντος οχήματος πρέπει να είναι σε θέση να συγκρατήσει ακινητοποιημένο το συρμό των οχημάτων σε κλίση 12 %.

2.1.3.3. Εάν το όργανο χειρισμού είναι χειροκίνητο, η ασκούμενη σε αυτό δύναμη δεν πρέπει να υπερβαίνει 400 Ν για οχήματα κατηγορίας Μ1 και 600 Ν για οχήματα των λοιπών κατηγοριών.

2.1.3.4. Εάν το όργανο χειρισμού είναι ποδοκίνητο, η ασκούμενη σε αυτό δύναμη δεν πρέπει να υπερβαίνει 500 Ν για οχήματα κατηγορίας Μ1 και 700 Ν για οχήματα των λοιπών κατηγοριών.

2.1.3.5. Είναι αποδεκτό σύστημα πέδησης στάθμευσης το οποίο πρέπει να ενεργοποιηθεί πολλές φορές μέχρις ότου επιτευχθεί η προδιαγραφόμενη επίδοση.

2.1.3.6. Προκειμένου να ελεγχθεί η συμμόρφωση προς τις απαιτήσεις του παραρτήματος I, σημείο 2.2.1.2.4, πρέπει να εκτελείται δοκιμή τύπου Ο με τον κινητήρα αποσυμπλεγμένο και αρχική ταχύτητα 30 km/h. Η μέση πλήρως ανεπτυγμένη επιβράδυνση με την ενεργοποίηση του οργάνου χειρισμού του συστήματος πέδησης στάθμευσης και η επιβράδυνση που επιτυγχάνεται αμέσως πριν από την ακινητοποίηση του οχήματος δεν πρέπει να είναι κατώτερες από 1,5 m/s2. Η δοκιμή πραγματοποιείται σε έμφορτο όχημα. Η δύναμη που ασκείται στο όργανο χειρισμού της πέδησης πρέπει να μην υπερβαίνει τις καθορισμένες τιμές.

2.1.4. Εναπομένουσα επίδοση πέδησης πορείας μετά από αστοχία της μετάδοσης

2.1.4.1. Με την εναπομένουσα επίδοση του συστήματος πέδησης πορείας σε περίπτωση αστοχίας μέρους της μετάδοσής του, πρέπει να επιτυγχάνεται απόσταση πέδησης που να μην υπερβαίνει τις ακόλουθες τιμές και μέση πλήρως ανεπτυγμένη επιτάχυνση που να μην είναι κατώτερη από τις ακόλουθες τιμές, όταν στο όργανο χειρισμού ασκείται δύναμη που δεν υπερβαίνει 700 Ν κατά τη διενέργεια δοκιμής τύπου Ο με τον κινητήρα αποσυμλεγμένο και τις ακόλουθες αρχικές ταχύτητες, ανάλογα με την κατηγορία οχήματος:

>ΘΕΣΗ ΠΗΝΑΚΑ>

2.1.4.2. Η δοκιμή για την αποτελεσματικότητα της εναπομένουσας πέδησης διενεργείται με προσομοίωση των πραγματικών συνθηκών αστοχίας του συστήματος πέδησης πορείας.

2.2. Οχήματα κατηγορίας Ο

2.2.1. Συστήματα πέδησης πορείας

2.2.1.1. Απαιτήσεις σχετικά με τις δοκιμές στα οχήματα κατηγορίας Ο1:

2.2.1.1.1. Στις περιπτώσεις που είναι υποχρεωτικό το σύστημα πέδησης πορείας, η επίδοση του συστήματος πρέπει να πληρεί τις απαιτήσεις που ορίζονται για τα οχήματα κατηγορίας Ο2.

2.2.1.2. Απαιτήσεις σχετικά με τις δοκιμές στα οχήματα κατηγορίας Ο2:

2.2.1.2.1. Εάν το σύστημα πέδησης πορείας είναι συνεχούς ή ημισυνεχούς τύπου, το άθροισμα των δυνάμεων που ασκούνται στην περιφέρεια των πεδούμενων τροχών πρέπει να ισούται τουλάχιστον προς Χ % του μέγιστου στατικού φορτίου των τροχών, όπου Χ αντιστοιχεί στις ακόλουθες τιμές:

>ΘΕΣΗ ΠΗΝΑΚΑ>

Όταν το ρυμουλκούμενο είναι εφοδιασμένο με σύστημα πέδησης πεπιεσμένου αέρα (αερόφρενα), η πίεση στη σωλήνωση του οργάνου χειρισμού δεν πρέπει να υπερβαίνει 6,5 bar και η πίεση στην σωλήνωση τροφοδότησης δεν πρέπει να υπερβαίνει τα 7 bar κατά τη διάρκεια της δοκιμής πέδησης. Η ταχύτητα δοκιμής είναι 60 km/h.

Πρέπει να διενεργείται συμπληρωματική δοκιμή με 40 km/h στο έμφορτο όχημα προς σύγκριση με τα αποτελέσματα της δοκιμής τύπου I.

2.2.1.2.2. Όταν το σύστημα πέδησης είναι τύπου αδρανείας πρέπει να πληρεί τους όρους που ορίζονται στο παράρτημα VIII.

2.2.1.2.3. Επιπλέον, στα οχήματα αυτά πρέπει να εκτελείται δοκιμή τύπου I.

2.2.1.2.4. Για τις δοκιμές τύπου I σε ημιρυμουλκούμενο, η πεδούμενη από τον άξονα(-ες) μάζα πρέπει να αντιστοιχεί στο(-α) μέγιστο(-α) φορτίο(-α) του άξονα (χωρίς το φορτίο του εδράνου ζεύξης).

2.2.1.3. Απαιτήσεις σχετικά με τις δοκιμές στα οχήματα κατηγορίας Ο3.

2.2.1.3.1. Οι ίδιες απαιτήσεις που ισχύουν για τα οχήματα κατηγορίας Ο2.

2.2.1.4. Απαιτήσεις σχετικά με τις δοκιμές στα οχήματα κατηγορίας Ο4.

2.2.1.4.1. Εάν το σύστημα πέδησης πορείας είναι συνεχούς ή ημισυνεχούς τύπου, το άθροισμα των δυνάμεων που ασκούνται στην περιφέρεια των πεδούμενων τροχών πρέπει να ισούται τουλάχιστον προς Χ % του μέγιστου στατικού φορτίου των τροχών, όπου Χ αντιστοιχεί στις ακόλουθες τιμές:

>ΘΕΣΗ ΠΗΝΑΚΑ>

Όταν το ρυμουλκούμενο είναι εφοδιασμένο με σύστημα πέδησης πεπιεσμένου αέρα (αερόφρενα), η πίεση στη σωλήνωση του οργάνου χειρισμού δεν πρέπει να υπερβαίνει 6,5 bar (1) και η πίεση στην σωλήνωση τροφοδότησης δεν πρέπει να υπερβαίνει τα 7 bar (2) κατά τη διάρκεια της δοκιμής πέδησης. Η ταχύτητα δοκιμής είναι 60 km/h.

2.2.1.4.2. Επιπλέον, στα οχήματα αυτά πρέπει να εκτελείται δοκιμή τύπου III.

2.2.1.4.3. Για τις δοκιμές τύπου III σε ημιρυμουλκούμενο, η πεδούμενη από τον άξονα(ες) του ημιρυμουλκουμένου μάζα πρέπει να αντιστοιχεί στο(-α) μέγιστο(-α) φορτίο(-α) του άξονα.

2.2.2. Συστήματα πέδησης στάθμευσης

2.2.2.1. Το σύστημα πέδησης στάθμευσης με το οποίο εφοδιάζεται ρυμουλκούμενο ή ημιρυμουλκούμενο πρέπει να είναι σε θέση να συγκρατήσει ακίνητο το ρυμουλκούμενο ή ημιρυμουλκούμενο, όταν έχει αποχωρισθεί από το έλκον όχημα, σε ανωφέρεια ή κατωφέρεια 18 %. Η δύναμη που ασκείται στο όργανο χειρισμού πρέπει να μην υπερβαίνει 600 Ν.

2.2.3. Αυτόματα συστήματα πέδησης.

2.2.3.1. Η επίδοση της αυτόματης πέδησης σε περίπτωση ολικής απώλειας της πίεσης στη σωλήνωση τροφοδότησης με αέρα, κατά τη δοκιμή στο έμφορτο όχημα με ταχύτητα 40 km/h, δεν πρέπει να είναι κατώτερη από 13,5 % του μέγιστου στατικού φορτίου των τροχών. Επιτρέπεται εμπλοκή των τροχών όταν η επίδοση υπερβαίνει το 13,5 %.

2.3. Χρόνος απόκρισης

Όταν το όχημα είναι εφοδιασμένο με σύστημα πέδησης πορείας το οποίο εξαρτάται πλήρως ή εν μέρει από πηγή ενέργειας εκτός της μυικής ενέργειας που καταβάλει ο οδηγός, πρέπει να πληρούνται οι ακόλουθες απαιτήσεις:

2.3.1. σε περίπτωση επείγοντος χειρισμού, δεν πρέπει να υπερβαίνει τα 0,6 sec ο χρόνος που μεσολαβεί από τη στιγμή που αρχίζει η ενεργοποίηση του οργάνου χειρισμού μέχρι τη στιγμή που η δύναμη πέδησης στο δυσμενέστερα κείμενο άξονα φθάνει την τιμή που αντιστοιχεί στην προδιαγραφόμενη επίδοση 7

2.3.2. σε περίπτωση οχημάτων εφοδιασμένων με συστήματα πέδησης πεπιεσμένου αέρα (αερόφρενα) οι απαιτήσεις του σημείου 2.3.1 θεωρείται ότι πληρούνται εάν το όχημα τηρεί τις διατάξεις του παραρτήματος III 7

2.3.3. σε περίπτωση οχημάτων εξοπλισμένων με υδραυλικά συστήματα πέδησης, θεωρείται ότι πληρούνται οι απαιτήσεις του σημείου 2.3.1 εάν, σε περίπτωση επείγοντος χειρισμού, η επιβράδυνση του οχήματος ή η πίεση στο δυσμενέστερα κείμενο κύλινδρο πέδησης φθάνει εντός 0,6 s την τιμή που αντιστοιχεί στην προδιαγραφόμενη επίδοση.

Προσάρτημα (βλέπε 1.1.4.2.)

Κατανομή της δύναμης πέδησης μεταξύ των αξόνων οχήματος

1. ΓΕΝΙΚΕΣ ΑΠΑΙΤΗΣΕΙΣ

Οχήματα των κατηγοριών Μ, Ν, Ο3 και Ο4 που δεν είναι εφοδιασμένα με σύστημα αντιεμπλοκής κατά την πέδηση όπως ορίζεται στο παράρτημα X πρέπει να πληρούν όλες τις απαιτήσεις του παρόντος προσαρτήματος. Εάν χρησιμοποιείται ειδική διάταξη πρέπει να λειτουργεί αυτομάτως. Ωστόσο, οχήματα -εκτός από εκείνα κατηγορίας Μ1- που είναι εφοδιασμένα με σύστημα αντιεμπλοκής κατά την πέδηση όπως ορίζεται στο παράρτημα X πρέπει να πληρούν επίσης τις διατάξεις των σημείων 7 και 8 του παρόντος προσαρτήματος εάν είναι επιπλέον εφοδιασμένα με ειδική αυτόματη διάταξη που ελέγχει την κατανομή της πέδηση μεταξύ των αξόνων. Σε περίπτωση αστοχίας αυτής της διάταξης πρέπει να είναι δυνατόν να ακινητοποιηθεί το όχημα όπως ορίζεται στο σημείο 6 του παρόντος προσαρτήματος.

2. ΣΥΜΒΟΛΑ

i = δείκτης άξονα (i = 1, εμπρόσθιος άξονας; i = 2, δεύτερος άξονας κ.λπ.)

Pi = κάθετη αντίδραση της οδού επί του άξονα i, εν στάσει

Ni = κάθετη αντίδραση της οδού επί του άξονα i, κατά την πέδηση

Ti = δύναμη που ασκούν τα πέδες επί του άξονα i υπό κανονικές συνθήκες πέδησης επί της οδού

fi = Ti/Ni αξιοποιούμενη πρόσφυση από τον άξονα i (3)

J = επιβράδυνση οχήματος

g = επιτάχυνση βαρύτητας g = 10 m/s2

z = συντελεστής πέδησης οχήματος = J/g (4)

P = μάζα οχήματος

h = ύψος του κέντρου βάρους υπεράνω του εδάφους, όπως καθορίζεται από τον κατασκευαστή και σε συμφωνία με τις τεχνικές υπηρεσίες που διενεργούν τη δοκιμή έγκρισης

E = μεταξόνιο

k = θεωρητικός συντελεστής πρόσφυσης μεταξύ ελαστικού και οδού

Kc = διορθωτικός συντελεστής - έμφορτο ημιρυμουλκούμενο

Kv = διορθωτικός συντελεστής - άφορτο ημιρυμουλκούμενο

TM = άθροισμα των δυνάμεων πέδησης στην περιφέρεια των τροχών οχήματος που έλκει ρυμουλκούμενο ή ημιρυμουλκούμενο

PM = συνολική κάθετη στατική αντίδραση μεταξύ της επιφανείας της οδού και των τροχών οχήματος που έλκει ρυμουλκούμενο ή ημιρυμουλκούμενο, όπως προβλέπεται αντιστοίχως στα σημεία 3.1.4 και 3.1.5.

pm = πίεση στην κεφαλή σύζευξης της σωλήνωσης του οργάνου χειρισμού.

TR = άθροισμα των δυνάμεων πέδησης στην περιφέρεια όλων των τροχών ρυμουλκουμένου ή ημιρυμουλκουμένου.

PR = συνολική κάθετη στατική αντίδραση μεταξύ της επιφάνειας της οδού και των τροχών του ρυμουλκουμένου ή ημιρυμουλκουμένου.

PRmax = τιμή PR για τη μέγιστη μάζα του ημιρυμουλκουμένου.

ER = απόσταση μεταξύ του κύριου πείρου και του κέντρου του άξονα ή των αξόνων ρυμουλκουμένου.

hR = ύψος υπεράνω του εδάφους του κέντρου βάρους του ημιρυμουλκουμένου, όπως καθορίζεται από τον κατασκευαστή και σε συμφωνία με τις τεχνικές υπηρεσίες που διενεργούν την δοκιμή έγκρισης.

3. ΑΠΑΙΤΗΣΕΙΣ ΓΙΑ ΜΗΧΑΝΟΚΙΝΗΤΑ ΟΧΗΜΑΤΑ

3.1. Διαξονικά οχήματα

3.1.1. (5) Για όλες τις κατηγορίες οχημάτων με τιμές k μεταξύ 0,2 και 0,8 πρέπει να ισχύει:

z > = 0,1 + 0,85 (k - 0,2)

Υπό οποιεσδήποτε συνθήκες φόρτισης οχήματος, η καμπύλη πρόσφυσης από τον εμπρόσθιο άξονα πρέπει να κείται υπεράνω της καμπύλης πρόσφυσης του οπίσθιου άξονα:

- για όλους τους συντελεστές πέδησης μεταξύ 0,15 και 0,8 στην περίπτωση οχημάτων κατηγορίας Μ1 7

Ωστόσο, για οχήματα της κατηγορίας αυτής στο φάσμα τιμών z μεταξύ 0,3 και 0,45, επιτρέπεται αντιστροφή των καμπυλών αξιοποιούμενης πρόσφυσης υπό τον όρο ότι η καμπύλη αξιοποιούμενης πρόσφυσης του οπίσθιου άξονα δεν υπερβαίνει περισσότερο από 0,05 την ευθεία που ορίζεται από την εξίσωση k = z (ευθεία ιδανικώς αξιοποιούμενης πρόσφυσης - βλέπε διάγραμμα 1Α),

- για όλους τους συντελεστές πέδησης μεταξύ 0,15 και 0,5 στην περίπτωση οχημάτων κατηγορίας Ν1 (6).

Η προϋπόθεση αυτή θεωρείται επίσης ότι πληρούται εάν για συντελεστή πέδησης μεταξύ 0,15 και 0,30 οι καμπύλες αξιοποιούμενης πρόσφυσης για κάθε άξονα κείνται μεταξύ δύο παραλλήλων προς την ευθεία ιδανικώς αξιοποιούμενης πρόσφυσης οριζόμενες από τις εξισώσεις k = z + 0.08 και k = z - 0,08 όπως εμφαίνεται στο διάγραμμα ΙΓ, ενώ η καμπύλη αξιοποίησης πρόσφυσης για τον οπίσθιο άξονα επιτρέπεται να τέμνει την ευθεία k = z - 0,08 και, για συντελεστές πέδησης μεταξύ 0,3 και 0,5, πληρούται η σχέση z > = k - 0,08 και για συντελεστές πέδησης μεταξύ 0,5 και 0,61 πληρούται η σχέση z > = 0,5k + 0,21),

- για όλους τους συντελεστές πέδησης μεταξύ 0,15 και 0,30 για οχήματα λοιπών κατηγοριών. Η προϋπόθεση αυτή θεωρείται επίσης ότι πληρούται εάν, για συντελεστές πέδησης μεταξύ 0,15 και 0,30, οι καμπύλες αξιοποιούμενης πρόσφυσης κάθε άξονα κείνται μεταξύ δύο παραλλήλων προς την ευθεία ιδανικώς αξιοποιούμενης πρόσφυσης που ορίζονται από τις εξισώσεις k = z + 0,08 και k = z - 0,08 όπως εμφαίνεται στο διάγραμμα 1Β και η καμπύλη αξιοποιούμενης πρόσφυσης για τον οπίσθιο άξονα πληροί για συντελεστές πέδησης z > = 0,3 τη σχέση:

z > = 0,3 + 0,74 (k - 0,38)

3.1.2. Σε περίπτωση μηχανοκίνητου οχήματος για το οποίο έχει χορηγηθεί άδεια να έλκει ρυμουλκούμενο της κατηγορίας Ο3 ή Ο4 και είναι εφοδιασμένο με σύστημα πεδών πεπιεσμένου αέρα (αερόφρενα):

3.1.2.1. ενόσω η δοκιμή διενεργείται με διακοπή της πηγής ενέργειας, με αποσυνδεδεμένη τη σωλήνωση τροφοδότησης και δοχείο χωρητικότητας 0,5 λίτρων συνδεδεμένο στη σωλήνωση χειρισμού και το σύστημα λειτουργεί στην πίεση ενεργοποίησης του διακόπτη ελάχιστης πίεσης και διακοπής, η πίεση κατά την πλήρη διαδρομή του οργάνου χειρισμού του συστήματος πέδησης πορείας πρέπει να είναι μεταξύ 6,5 και 8,5 bar στις κεφαλές ζεύξης της σωλήνωσης τροφοδότησης και της σωλήνωσης χειρισμού, ανεξαρτήτως των συνθηκών φόρτισης του οχήματος. Οι πιέσεις αυτές πρέπει να διαπιστώνονται στο έλκον όχημα όταν είναι αποσυνδεδεμένο από το ρυμουλκούμενο. Οι ζώνες συμβατότητας στα διαγράμματα 2, 3 και 4Α του παρόντος προσαρτήματος στο παράρτημα II δεν πρέπει να εκτείνονται πέραν των 7,5 bar 7

3.1.2.2. πρέπει να εξασφαλίζεται ότι στην κεφαλή σύζευξης της σωλήνωσης τροφοδότησης υπάρχει πίεση τουλάχιστον 7 bar όταν το σύστημα ευρίσκεται στην πίεση ενεργοποίησης του διακόπτη ελάχιστης πίεσης 7 η πίεση αυτή πρέπει να διαπιστώνεται χωρίς την ενεργοποίηση του συστήματος πέδησης πορείας.

3.1.3. Διαπίστωση συμμόρφωσης προς τις απαιτήσεις του σημείου 3.1.1.

Προκειμένου να διαπιστωθεί η συμμόρφωση προς τις απαιτήσεις του σημείου 3.1.1., ο κατασκευαστής πρέπει να παρέχει τις καμπύλες αξιοποιούμενης πρόσφυσης του εμπρόσθιου και του οπίσθιου άξονα, που υπολογίζονται σύμφωνα με τους ακόλουθους τύπους:

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Τα διαγράμματα καταγράφονται για τις ακόλουθες συνθήκες φόρτισης:

- όχημα άφορτο, σε κατάσταση ετοιμότητας λειτουργίας με τον οδηγό επί του οχήματος.

Σε περίπτωση οχήματος που υποβάλεται προς δοκιμή ως πλαίσιο με θάλαμο οδήγησης επιτρέπεται να προστεθεί φορτίο προκειμένου να προσομοιωθεί η μάζα του αμαξώματος, η οποία να μην υπερβαίνει την ελάχιστη μάζα που δηλώνει ο κατασκευαστής στο παράρτημα XVIII.

- έμφορτο όχημα:

Όταν έχουν προβλεφθεί διαφορετικές δυνατότητες κατανομής του φορτίου, πρέπει να λαμβάνεται υπόψη εκείνη που συνεπάγεται την μεγαλύτερη φόρτιση του εμπρόσθιου άξονα.

3.1.4. Έλκοντα οχήματα εκτός των οχημάτων έλξης ημιρυμουλκουμένων

3.1.4.1. Στην περίπτωση μηχανοκίνητου οχήματος για το οποίο έχει χορηγηθεί άδεια να έλκει ρυμουλκούμενα κατηγορίας Ο3 ή Ο4 εφοδιασμένα με σύστημα πέδησης πεπιεσμένου αέρα (αερόφρενα), η αποδεκτή σχέση μεταξύ του συντελεστή πέδησης TM/PM και της πίεσης pm πρέπει να ευρίσκεται εντός των ζωνών που εμφαίνονται στο διάγραμμα 2.

3.1.5. Οχήματα έλξης ημιρυμουλκουμένων

3.1.5.1. Οχήματα έλξης με άφορτο ημιρυμουλκούμενο.

Ως άφορτος αρθρωτός συρμός θεωρείται όχημα έλξης σε κατάσταση ετοιμότητας λειτουργίας, με τον οδηγό στη θέση του, συνδεδεμένο με άφορτο ημιρυμουλκούμενο. Το δυναμικό φορτίο που ασκεί το ημιρυμουλκούμενο στο όχημα έλξης προσομοιώνεται με στατική μάζα προσαρμοσμένη στον κύριο πείρο ζεύξης, ίση προς 15 % της μέγιστης μάζας που ασκείται επί της ζεύξης. Οι δυνάμεις πέδησης πρέπει να εξακολουθούν να είναι ρυθμιζόμενες μεταξύ της κατάστασης «όχημα έλξης με (άφορτο) ημιρυμουλκούμενο» και της κατάστασης «όχημα έλξης μόνο, (χωρίς ρυμουλκούμενο)» 7 διαπιστώνονται οι δυνάμεις πέδησης που αφορούν το όχημα έλξης μόνο του.

3.1.5.2. Οχήματα έλξης με έμφορτο ημιρυμουλκούμενο.

Ως έμφορτος αρθρωτός συρμός θεωρείται όχημα έλξης σε κατάσταση ετοιμότητας λειτουργίας, με τον οδηγό στη θέση του, συνδεδεμένο με έμφορτο ημιρυμουλκούμενο. Το δυναμικό φορτίο που ασκεί το ημιρυμουλκούμενο στο όχημα έλξης προσομοιώνεται με στατική μάζα Ps προσαρμοσμένη στον κύριο πείρο του εδράνου ζεύξης, ίση προς:

PS = PSO (1 + 0,45z)

όπου PSO είναι η διαφορά μεταξύ της μέγιστης μάζας έμφορτου οχήματος έλξης και της μάζας του άφορτου οχήματος.

Η τιμή h υπολογίζεται ως εξής:

h = >NUM>h°P° + hsPs >DEN>P

όπου:

h° είναι το ύψος του κέντρου βάρους του οχήματος έλξης.

hs είναι το ύψος της ζεύξης επί της οποίας επικάθεται το ημιρυμουλκούμενο.

P° είναι η μάζα του αποσυνδεδεμένου άφορτου οχήματος έλξης.

P = P° + PS = P1 + P2

3.1.5.3. Στην περίπτωση οχήματος εφοδιασμένου με σύστημα πέδησης πεπιεσμένου αέρα (αερόφρενα), η αποδεκτή σχέση μεταξύ του συντελεστή πέδησης TM/PM και της πίεσης pm πρέπει να ευρίσκεται εντός των ζωνών που εμφαίνονται στο διάγραμμα 3.

3.2. Οχήματα με περισσότερους από δύο άξονες

Οι απαιτήσεις του σημείου 3.1 ισχύουν για τα οχήματα με περισσότερους από δύο άξονες. Οι απαιτήσεις του σημείου 3.1.1 θεωρείται ότι πληρούνται όσον αφορά τη σειρά της εμπλοκής κατά την πέδηση, εφόσον στην περίπτωση συντελεστή πέδησης μεταξύ 0,15 και 0,30 η αξιοποιούμενη πρόσφυση σε τουλάχιστον ένα από τους εμπρόσθιους τροχούς είναι ανώτερη της αξιοποιούμενης πρόσφυσης σε τουλάχιστον ένα από τους οπίσθιους τροχούς.

4. ΑΠΑΙΤΗΣΗ ΓΙΑ ΤΑ ΗΜΙΡΥΜΟΥΛΚΟΥΜΕΝΑ

4.1. Για ημιρυμουλκούμενα εφοδιασμένα με συστήματα πέδησης πεπιεσμένου αέρα (αερόφρενα) η αποδεκτή σχέση μεταξύ του συντελεστή πέδησης TR/PR και της πίεσης pm πρέπει να ευρίσκεται εντός των δύο ζωνών που προκύπτουν από τα διαγράμματα 4Α και 4Β για τις καταστάσεις με και χωρίς φορτίο. Η απαίτηση αυτή πρέπει να πληρούται για όλες τις αποδεκτές συνθήκες φόρτισης των αξόνων του ημιρυμουλκουμένου.

4.2. Εάν οι απαιτήσεις του σημείου 4.1 δεν είναι δυνατόν να πληρούνται ταυτοχρόνως με τις απαιτήσεις του σημείου 2.2.1.2.1 του παραρτήματος II για ημιρυμουλκούμενα με συντελεστή Kc κατώτερο του 0,8, τότε το ρυμουλκούμενο πρέπει να πληροί την ελάχιστη επίδοση πέδησης που καθορίζεται στο σημείο 2.2.1.2.1 του παραρτήματος II και να εφοδιάζεται με σύστημα αντιεμπλοκής κατά την πέδηση σύμφωνα με το παράρτημα X, με εξαίρεση την απαίτηση συμβατότητας που προβλέπεται στο σημείο 1 του παραρτήματος X.

5. ΑΠΑΙΤΗΣΕΙΣ ΓΙΑ ΤΑ ΠΛΗΡΩΣ ΚΑΙ ΚΕΝΤΡΙΚΟΑΞΟΝΙΚΑ ΡΥΜΟΥΛΚΟΥΜΕΝΑ

5.1. Για πλήρως ρυμουλκούμενα εφοδιασμένα με συστήματα πέδησης πεπιεσμένου αέρα:

5.1.1. Οι απαιτήσεις που ορίζονται στο σημείο 3.1 ισχύουν για τα διπλαξονικά ρυμουλκούμενα (εκτός εάν το μεταξόνιο είναι μικρότερο από 2 μέτρα).

5.1.2. Πλήρως ρυμουλκούμενα με περισσότερους από δύο άξονες υπόκεινται στις απαιτήσεις που περιλαμβάνονται στο σημείο 3.2.

5.1.3. Η αποδεκτή σχέση μεταξύ του συντελεστή πέδησης TR/PR και της πίεσης pm να ευρίσκεται εντός των ζωνών του διαγράμματος 2 για τις καταστάσεις με και χωρίς φορτίο.

5.2. Για κεντροαξονικά ρυμουλκούμενα εφοδιασμένα με σύστημα πέδησης πεπιεσμένου αέρα:

5.2.1. Η αποδεκτή σχέση μεταξύ του συντελεστή πέδησης TR/PR και της πίεσης pm πρέπει να ευρίσκεται εντός των δύο ζωνών που προκύπτουν από το διάγραμμα 2 κατόπιν πολλαπλασιασμού του κατακόρυφου άξονα με 0,95, για τις καταστάσεις με και χωρίς φορτίο.

5.2.2. Εάν δεν είναι δυνατόν να πληρούνται οι απαιτήσεις του σημείου 2.2.1.2.1 του παραρτήματος II λόγω έλλειψης πρόσφυσης, τότε το κεντροαξονικό ρυμουλκούμενο πρέπει να εφοδιάζεται με σύστημα αντιεμπλοκής κατά την πέδηση σύμφωνα με το παράρτημα X.

6. ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ ΣΕ ΠΕΡΙΠΤΩΣΗ ΑΣΤΟΧΙΑΣ ΤΟΥ ΣΥΣΤΗΜΑΤΟΣ ΚΑΤΑΝΟΜΗΣ ΤΗΣ ΠΕΔΗΣΗΣ

Όταν πληρούνται οι απαιτήσεις του παρόντος προσαρτήματος μέσω ειδικής διάταξης (π.χ. μηχανικώς ελεγχόμενης από την ανάρτηση του οχήματος), πρέπει να είναι δυνατόν, σε περίπτωση αστοχίας της διάταξης αυτής ή του οργάνου χειρισμού της, να ακινητοποιηθεί το όχημα υπό τους όρους που προδιαγράφονται για την δευτερεύουσα πέδηση εάν πρόκειται για μηχανοκίνητο όχημα 7 όσον αφορά τα οχήματα για τα οποία έχει χορηγηθεί άδεια να έλκουν ρυμουλκούμενο εφοδιασμένο με αερόφρενα, πρέπει να είναι δυνατόν στην κεφαλή σύζευξης της σωλήνωσης του οργάνου χειρισμού των πεδών να επιτευχθεί πίεση της οποίας η τιμή να ευρίσκεται εντός του πεδίου τιμών που προδιαγράφεται στο σημείο 3.1.2 του παρόντος προσαρτήματος. Σε περίπτωση αστοχίας του οργάνου χειρισμού αυτής της ειδικής διάταξης σε ρυμουλκούμενα και ημιρυμουλκούμενα, πρέπει να επιτυγχάνεται συτελεστής πέδησης τουλάχιστον 30 % της επίδοσης του συστήματος πέδησης πορείας που προδιαγράφεται για την αντίστοιχη κατηγορία.

7. ΣΗΜΑΝΣΕΙΣ

7.1. Οχήματα, εκτός εκείνων της κατηγορίας Μ1, που πληρούν τις απαιτήσεις του παρόντος προσαρτήματος μέσω διάταξης ελεγχόμενης μηχανικώς από το σύστημα ανάρτησης του οχήματος πρέπει να φέρουν σήμανση στην οποία να εμφαίνεται η ωφέλιμη διαδρομή της διάταξης μεταξύ των θέσεων που αντιστοιχούν στις με και χωρίς φορτίο καταστάσεις του οχήματος, όπως επίσης και κάθε περαιτέρω πληροφορία που παρέχει τη δυνατότητα να ελέγχεται η ρύθμιση της διάταξης.

7.1.1. Όταν ο αισθητήρας φορτίου για ρύθμιση της πέδησης ελέγχεται από την ανάρτηση του οχήματος με διαφορετικό τρόπο, το όχημα πρέπει να φέρει σήμανση με πληροφορίες που παρέχουν τη δυνατότητα να ελέγχεται η ρύθμιση αυτής της διάταξης.

7.2. Όταν οι απαιτήσεις του παρόντος προσαρτήματος πληρούνται μέσω διάταξης η οποία ρυθμίζει την πίεση του αέρα στο σύστημα μετάδοσης της πέδησης, το όχημα πρέπει να φέρει σήμανση στην οποία να εμφαίνονται τα φορτία που ασκούν οι άξονες στο έδαφος, η ονομαστική πίεση εξοδου της διάταξης και η πίεση εισόδου που πρέπει να είναι τουλάχιστον 80 % της μέγιστης πίεσης εισόδου την οποία δηλώνει ο κατασκευαστής του οχήματος για τις ακόλουθες καταστάσεις φόρτισης:

7.2.1. Μέγιστο τεχνικώς αποδεκτό φορτίο του (των) άξονα(-ων) στον (τους) οποίων(-ους) επενεργεί η διάταξη.

7.2.2. Φορτία του άξονα που αντιστοιχεί(-ουν) στη μάζα του οχήματος σε ετοιμότητα λειτουργίας όπως ορίζεται στο σημείο 2.6 του παραρτήματος I της οδηγίας 70/156/ΕΟΚ.

7.2.3. Φορτίο(α) του άξονα που αντιστοιχεί(-ουν) κατά προσέγγιση στο όχημα που φέρει το προβλεπόμενο αμάξωμα και ευρίσκεται σε ετοιμότητα λειτουργίας σε περίπτωση που το(τα) φορτίο(-α) του άξονα σύμφωνα με το σημείο 7.2.2 αφορά πλαίσιο με θάλαμο οδήγησης.

7.2.4. Φορτίο(-α) του άξονα που καθορίζει ο κατασκευαστής ώστε να είναι δυνατόν να ελέγχεται η ρύθμιση της διάταξης εν λειτουργία σε περίπτωση που το φορτίο(-α) διαφέρει(-ουν) του φορτίου(-ων) που καθορίζεται(-ονται) στα σημεία 7.2.1, 7.2.2 και 7.2.3.

7.3. Στο σημείο 1.7.2 της προσθήκης στο πιστοποιητικό έγκρισης τύπου (προσάρτημα 1 του παραρτήματος IX) πρέπει να περιλαμβάνονται πληροφορίες που να καταστούν δυνατό τον έλεγχο της συμμόρφωσης προς τις απαιτήσεις των σημείων 7.1 και 7.2.

7.4. Οι σημάνσεις που αναφέρονται στα σημεία 7.1 και 7.2 πρέπει να τοποθετούνται εμφανώς και να είναι ανεξίτηλες. Στο διάγραμμα 5 δίδεται παράδειγμα σήμανσης για μηχανικώς ελεγχόμενη διάταξη επί οχήματος εφοδιασμένου με πέδες πεπιεσμένου αέρα (αερόφρενα).

8. ΣΥΝΔΕΣΕΙΣ ΕΛΕΓΧΟΥ ΤΗΣ ΠΙΕΣΗΣ

8.1. Συστήματα πέδησης που περιλαμβάνουν τις διατάξεις που προβλέπονται στο σημείο 7.2 πρέπει να εφοδιάζονται με συνδέσεις ελέγχου της πίεσης στη σωλήνωση, οι οποίες να ευρίσκονται ανάντη και κατάντη της διάταξης στα πλησιέστερα προσπελάσιμα σημεία. Η κατάντη σύνδεση δεν απαιτείται σε περίπτωση που η πίεση στο σημείο αυτό μπορεί να ελεγχθεί με τη σύνδεση που απαιτείται σύμφωνα με το σημείο 4.1 του παραρτήματος III.

8.2. Οι συνδέσεις ελέγχου της πίεσης πρέπει να πληρούν τα προβλεπόμενα στο σημείο 4 του διεθνούς προτύπου ISO 3583-1984.

9. ΕΛΕΓΧΟΣ ΟΧΗΜΑΤΟΣ

Κατά την δοκιμή για τη χορήγηση έγκρισης ΕΚ τύπου οχήματος η αρμόδια για τον τεχνικό έλεγχο αρχή επαληθεύει τη συμμόρφωση